

PODLIMITNÁ ZÁKAZKA

zadaná postupom nadlimitnej zákazky reverznou verejnou súťažou

podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

SÚŤAŽNÉ PODKLADY

STAVEBNÉ PRÁCE

PREDMET ZÁKAZKY:

**„Oprava mosta ev. č. 50-069 cez Žitkovský potok, Drietoma“ a „Oprava mosta ev. č. 50-070 cez potok Drietomica, Drietoma“**

**03/2021**

**Obsah súťažných podkladov**

[A.1 POKYNY PRE UCHÁDZAČOV](#_Toc461981347)

[Časť I.](#_Toc461981348)

[Všeobecné informácie](#_Toc461981349)

[1 Identifikácia verejného obstarávateľa](#_Toc461981350)

[2 Predmet zákazky](#_Toc461981351)

[3 Rozdelenie predmetu zákazky](#_Toc461981352)

[4 Variantné riešenie](#_Toc461981353)

[5 Miesto a termín uskutočnenia stavebných prác](#_Toc461981354)

[6 Zdroj finančných prostriedkov](#_Toc461981355)

[7 Typ zmluvy](#_Toc461981356)

[8 Lehota viazanosti ponuky](#_Toc461981357)

[Časť II.](#_Toc461981358)

[Komunikácia a vysvetľovanie](#_Toc461981359)

[9 Komunikácia medzi verejným obstarávateľom a záujemcami/uchádzačmi](#_Toc461981360)

[10 Vysvetlenie informácií](#_Toc461981361)

11 Obhliadka miesta

[Časť III.](#_Toc461981363)

[Príprava ponuky](#_Toc461981364)

[12 Forma a spôsob predkladania ponuky](#_Toc461981365)

[13 Jazyk ponuky](#_Toc461981366)

[14 Mena a ceny uvádzané v ponuke](#_Toc461981367)

[15 Zábezpeka](#_Toc461981368)

[16 Obsah ponuky](#_Toc461981369)

[17 Náklady na prípravu ponuky](#_Toc461981370)

[Časť IV.](#_Toc461981371)

[Predkladanie ponuky](#_Toc461981372)

[18 Predloženie ponuky](#_Toc461981373)

[19 Registrácia a autentifikácia uchádzača](#_Toc461981374)

[20 Lehota na predkladanie ponuky](#_Toc461981375)

[21 Doplnenie, zmena a odvolanie ponuky](#_Toc461981376)

[Časť V.](#_Toc461981377)

[Otváranie a vyhodnotenie ponúk](#_Toc461981378)

[22 Otváranie ponúk](#_Toc461981379) (online sprístupnenie)

[23 Preskúmanie ponúk](#_Toc461981380)

[24 Dôvernosť procesu verejného obstarávania](#_Toc461981381)

[25 Vyhodnocovanie ponúk](#_Toc461981382)

[26](#_Toc461981383) Vyhodnotenie splnenia podmienok účasti uchádzačov

[27 Oprava chýb](#_Toc461981384)

[Časť VI.](#_Toc461981433)

[Prijatie ponuky](#_Toc461981434)

[28 Informácie o výsledku vyhodnotenia ponúk](#_Toc461981435)

[29 Uzavretie zmluvy](#_Toc461981436)

[30 Zrušenie verejného obstarávania](#_Toc461981437)

[A.2 KritériÁ na hodnotenie ponúk a PRAVIDLÁ ich uplatnenia](#_Toc461981438)

[B.1 OPIS PREDMETU ZÁKAZKY](#_Toc461981440)

[B.2 SPÔSOB URČENIA CENY](#_Toc461981441)

[B.3 OBCHODNÉ PODMIENKY DODANIA PREDMETU ZÁKAZKY](#_Toc461981442)

**PRÍLOHY K SÚŤAŽNÝM PODKLADOM:**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

Príloha č. 1 k časti A.2 - Návrh na plnenie kritéria – časť 1

Príloha č. 2 k časti A.2 - Návrh na plnenie kritéria – časť 2

Príloha č. 1 k časti B.1 - Projektová dokumentácia *(samostatná pre každú časť predmetu zákazky)*

Príloha č. 1 k časti B.2 - Výkaz výmer pre most ev.č. 50-069

Príloha č. 2 k časti B.2 - Výkaz výmer pre most ev.č. 50-070

Príloha č. 1 k časti B.3 - Zoznam subdodávateľov a podiel subdodávok *(zároveň Príloha č. 4 k zmluve)*

Príloha č. 2 k časti B.3 - Čestné vyhlásenie o plnení povinnosti sociálneho verejného obstarávania *(zároveň Príloha č. 6 k zmluve)*

# 

# A.1 POKYNY PRE UCHÁDZAČOV

## Časť I.

## Všeobecné informácie

### Identifikácia verejného obstarávateľa

Názov organizácie: Národná diaľničná spoločnosť, a.s.

Sídlo organizácie: Dúbravská cesta 14, 841 04 Bratislava

IČO: 35 919 001

IČ DPH: SK 2021937775

Bankové spojenie: UniCredit Bank Czech Republik and Slovakia a.s.,

pobočka zahraničnej banky

IBAN: SK30 1111 0000 0066 2485 9013

BIC/SWIFT: UNCRSKBX

Internetová adresa organizácie (URL): [www.ndsas.sk](http://www.ndsas.sk)

Profil verejného obstarávateľa: <http://www.uvo.gov.sk/vyhladavanie-profilov/zakazky/9127>

Kontaktná osoba: Mgr. Klaudia Szabová

Telefón: +421 2 5831 1120

E-mail: [klaudia.szabova@ndsas.sk](mailto:klaudia.szabova@ndsas.sk)

### Predmet zákazky

* 1. Predmet zákazky je v súlade s § 3 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon“) zákazka na uskutočnenie stavebných prác s predmetom podrobne vymedzeným v týchto súťažných podkladoch (ďalej aj „týchto SP“ alebo „SP“).
  2. Názov predmetu zákazky:

**„Oprava mosta ev. č. 50-069 cez Žitkovský potok, Drietoma“ a „Oprava mosta ev. č. 50-070 cez potok Drietomica, Drietoma“**

* 1. Stručný opis predmetu zákazky:

Predmetom zákazky sú stavebné práce zahŕňajúce opravu mosta ev.č. 50-069 cez Žitkovský potok, Drietoma a opravu mosta ev.č. 50-070 cez potok Drietomica, Drietoma, ktoré sú v správe Strediska správy a údržby diaľnic (ďalej len „SSÚD“) Trenčín, pričom stavebné práce pre oba mosty budú vykonávané v rozsahu a v zmysle projektovej dokumentácie, súťažných podkladov a v kvalite požadovanej v zmysle technicko-kvalitatívnych podmienok (ďalej len „TKP“), noriem a technických predpisov (ďalej len „TP“) platných a účinných v čase predkladania ponuky. TKP a TP sú dostupné na stránke [www.ssc.sk](http://www.ssc.sk). Podrobné vymedzenie predmetu zákazky obsahujú projektové dokumentácie:

„Oprava mosta ev.č. 50-069 cez Žitkovský potok, Drietoma, TIMOTI design s.r.o., Prešov“ a „Oprava mosta ev.č. 50-070 cez potok Drietomica, Drietoma, TIMOTI design s.r.o., Prešov“, ktoré tvoria prílohu týchto SP.

* 1. Postup vo verejnom obstarávaní:

Podľa určenej výšky predpokladanej hodnoty zákazky a v súlade s § 5 ods. 1 a 2 Zákona patrí podľa finančného limitu zákazka „Oprava mosta ev. č. 50-069 cez Žitkovský potok, Drietoma“ a „Oprava mosta ev. č. 50-070 cez potok Drietomica, Drietoma“ do kategórie podlimitných zákaziek. Z dôvodu dodržania postupov pri verejnom obstarávaní verejný obstarávateľ zadáva zákazku postupom verejnej súťaže s pravidlami pre nadlimitnú zákazku.

* 1. Vyhodnotenie verejného obstarávania:

Verejný obstarávateľ stanovil, že postup pri vyhodnocovaní ponúk sa uskutoční podľa § 66 ods. 7 Zákona druhá veta:

„...vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk“ u uchádzača, ktorý sa umiestnil na prvom mieste v poradí. V súlade s § 55 ods. 1 Zákona sa bude vyhodnotenie týkať uchádzača, ktorý sa umiestnil na prvom mieste v poradí.

* 1. Číselný kód pre hlavný predmet a doplňujúce predmety z Hlavného slovníka Spoločného slovníka obstarávania, prípadne alfanumerický kód z Doplnkového slovníka Spoločného slovníka obstarávania (CPV/SSO):

**45111000-8** Demolácie, úpravy staveniska a vyčisťovacie práce

**45221110-6** Stavebné práce na mostoch

**45221119-9** Stavebné práce na obnove mostov

**45223100-7** Montáž kovových konštrukcií

**45223500-1** Konštrukcie zo železobetónu

**45410000-4** Omietkárske práce

* 1. Celková predpokladaná hodnota zákazky: **414 652,83 € bez dane z pridanej hodnoty (ďalej len „DPH“), z toho je:**
* **predpokladaná hodnota zákazky pre časť 1: 193 682,09 € bez DPH**
* **predpokladaná hodnota zákazky pre časť 2: 220 970,74 € bez DPH**

### Rozdelenie predmetu zákazky

* 1. Predmet zákazky je rozdelený na dve samostatne vyhodnocované časti:

1. **časť***:* ***„Oprava mosta ev.č. 50-069 cez Žitkovský potok, Drietoma“***
2. **časť:** ***„Oprava mosta ev. č. 50-070 cez potok Drietomica, Drietoma“***

Podrobné vymedzenie jednotlivých častí a ich predmetu tvorí časť B.1 Opis predmetu zákazky týchto SP.

* 1. Uchádzač môže predložiť svoju ponuku na obe časti predmetu zákazky alebo môže predložiť ponuku podľa vlastného uváženia len na niektorú z častí.
  2. Na každú samostatne vyhodnocovanú časť/ti predmetu zákazky uchádzač vo svojej ponuke predloží samostatné obchodné podmienky dodania predmetu zákazky (návrh zmluvy podľa časti B.3 Obchodné podmienky dodania predmetu zákazky týchto SP).

### Variantné riešenie

* 1. Uchádzačom sa neumožňuje predložiť variantné riešenie.
  2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia ponúk a bude sa naň hľadieť, akoby nebolo predložené.

### Miesto a termín uskutočnenia stavebných prác

* 1. Miestom uskutočnenia stavebných prác pre časť 1 predmetu zákazky je:

most ev.č. 50-069 - cesta I/9 (I/50) v km 1,257, k.ú. Drietoma, okres Trenčín

* 1. Miestom uskutočnenia stavebných prác pre časť 2 predmetu zákazky je:

most ev.č. 50-070 – cesta I/9 (I/50) v km 2,061, k.ú. Drietoma, okres Trenčín

* 1. Termín plnenia predmetu obstarávania: **do 2 x 14 týždňov** odo dňa začatia realizácie prác v dvoch častiach:

1.časť:

1. etapa - Oprava pravej strany mosta ev.č. 50-069 - **7 týždňov**

2. etapa - Oprava ľavej strany mosta ev.č. 50-069 - **7 týždňov**

2.časť:

1. etapa - Oprava pravej strany mosta ev.č. 50-070 - **7 týždňov**

2. etapa - Oprava ľavej strany mosta ev.č. 50-070 - **7 týždňov**

* 1. Podrobné vymedzenie miesta plnenia a predpokladaného termínu plnenia predmetu zákazky je v časti B.1 Opis predmetu zákazky a časti B.3 Obchodné podmienky dodania predmetu zákazky, ktoré sú neoddeliteľnou súčasťou týchto SP.

### Zdroj finančných prostriedkov

* 1. Predmet zákazky bude financovaný z vlastných zdrojov verejného obstarávateľa a zo štátneho rozpočtu.
  2. Verejný obstarávateľ neposkytuje zálohy ani preddavky na plnenie zmluvy.

### Typ zmluvy

* 1. Výsledok postupu verejného obstarávania: uzavretie **Zmlúv o dielo** podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „zmluva“) **pre každú časť predmetu zákazky samostatne.**
  2. Vymedzenie zmluvných podmienok na dodanie predmetu zákazky tvorí B.1 Opis predmetu zákazky, B.2 Spôsob určenia ceny a B.3 Obchodné podmienky dodania predmetu zákazky, ktoré sú neoddeliteľnou súčasťou týchto SP.

### Lehota viazanosti ponuky

* 1. Uchádzač je viazaný svojou ponukou od uplynutia lehoty na predkladanie ponúk až do uplynutia lehoty viazanosti ponúk, ktorá je uvedená v Oznámení o vyhlásení verejného obstarávania (ďalej len „Oznámenie“) v bode IV.2.6) Minimálna lehota, počas ktorej sú ponuky uchádzačov viazané.
  2. V prípade, ak bude podaná námietka pri postupe verejného obstarávateľa a začaté konanie o námietkach pred uzavretím zmluvy podľa § 170 Zákona, bude to mať podľa Zákona odkladný účinok na konanie verejného obstarávateľa, okrem námietok podľa § 170 ods. 3 písm. g) Zákona alebo ak bude začatá kontrola postupu verejného obstarávateľa pred uzavretím Zmluvy podľa Zákona a Úrad pre verejné obstarávanie (ďalej len „úrad“) vydá rozhodnutie o predbežnom opatrení, ktorým pozastaví konanie verejného obstarávateľa, lehoty verejnému obstarávateľovi v súlade s § 173 Zákona neplynú. Verejný obstarávateľ oznámi uchádzačom predĺženie lehoty viazanosti ponúk, ktorá nesmie byť dlhšia ako 12 mesiacov od uplynutia lehoty na predkladanie ponúk.
  3. Uchádzači sú svojou ponukou viazaní do uplynutia lehoty verejným obstarávateľom oznámenej, resp. primerane predĺženej lehoty viazanosti ponúk podľa bodu 8.2 časti A.1 Pokyny pre uchádzačov týchto SP.

## Časť II.

## Komunikácia a vysvetľovanie

### Komunikácia medzi verejným obstarávateľom a záujemcami/uchádzačmi

9.1 Komunikácia medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

9.2 Verejný obstarávateľ bude pri komunikácii s uchádzačmi resp. záujemcami postupovať v zmysle § 20 Zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

9.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

9.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

9.5 Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

9.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a Oznámenia, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov, žiadosť o nápravu, námietky a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje Zákon. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a Oznámenia, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov, žiadosť o nápravu, námietky alebo akákoľvek iná komunikácia medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie, než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie.

Táto komunikácia sa týka i prípadov, kedy sa ponuka javí ako mimoriadne nízka ponuka. V takomto prípade komisia na vyhodnotenie ponúk prostredníctvom komunikačného rozhrania systému JOSEPHINE požiada uchádzača o vysvetlenie týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky.

Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka.

Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví Zákon a bude realizovaná mimo komunikačné rozhranie systému JOSEPHINE.

9.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

9.8 Ak je odosielateľom zásielky záujemca resp. uchádzač, tak po prihlásení do systému JOSEPHINE môže k predmetnému obstarávaniu prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

9.9 Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). Záujemci/uchádzači, ktorí odporúčanie nebudú akceptovať, sa vystavujú riziku, že im obsah informácií k predmetnej zákazke nebude doručený.

9.10 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených v Oznámení, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa na https://www.uvo.gov.sk/profily/-/profil/pzakazky/9127 formou odkazu na systém JOSEPHINE.

1. **Vysvetlenie informácií** 
   1. V prípade nejasností alebo potreby vysvetlenia informácií potrebných na vypracovanie ponuky a na preukázanie splnenia podmienok účasti poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o vysvetlenie informácií k predmetnej zákazke prostredníctvom komunikačného rozhrania systému JOSEPHINE.
   2. Žiadosť o vysvetlenie informácií podpísanú oprávnenou osobou záujemcu, označenú názvom zákazky, prípadne tej časti predmetu zákazky, ktorej sa vysvetlenie týka (t.j. **„Vysvetlenie – „Oprava mosta ev. č. 50-069 a mosta ev.č. 50-070“**, záujemca zašle prostredníctvom komunikačného rozhrania systému JOSEPHINE vo formáte PDF.
   3. Prípadnú žiadosť o vysvetlenie informácií potrebných na vypracovanie ponuky a na preukázanie splnenia podmienok účasti verejný obstarávateľ odporúča záujemcom doručiť prostredníctvom komunikačného rozhrania systému JOSEPHINE „dostatočne vopred“. Za primeranú lehotu „dostatočne vopred“, ktorú verejný obstarávateľ odporúča záujemcom, ak je to možné, je doručenie žiadosti o vysvetlenie informácií najneskôr 12 (dvanásť) dní pred uplynutím lehoty na predkladanie ponúk.
   4. Verejný obstarávateľ bezodkladne poskytne vysvetlenie informácií potrebných na vypracovanie ponuky a na preukázanie splnenia podmienok účasti všetkým záujemcom, ktorí sa zaregistrovali do systému JOSEPHINE v tejto zákazke, najneskôr však ž (šesť) dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred, inak v primeranej lehote odporúčanej verejným obstarávateľom.
   5. Verejný obstarávateľ primerane predĺži lehotu na predkladanie ponúk, ak vysvetlenie informácií potrebných na vypracovanie ponuky a na preukázanie splnenia podmienok účasti nie je poskytnuté v lehote podľa bodu 10.4 tejto časti SP, aj napriek tomu, že bolo vyžiadané dostatočne vopred alebo ak v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
   6. Ak si vysvetlenie informácií potrebných na vypracovanie ponuky alebo na preukázanie splnenia podmienok účasti záujemca nevyžiada dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.

### Obhliadka miesta

* 1. Záujemcom sa odporúča vykonať obhliadka miesta uskutočňovania stavebných prác, aby si sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou miesta uskutočnenia stavebných prác idú na ťarchu uchádzača.
  2. Obhliadka miesta je možná po dohovore s kontaktnou osobou SSÚD Trenčín: Miroslav Šedivý, odborný referent mostov, na tel. č. 0903 241 160.

## Časť III.

## Príprava ponuky

### Forma a spôsob predkladania ponuky

* 1. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP a v Oznámení, prostredníctvom ktorého bolo verejné obstarávanie vyhlásené.
  2. Ponuka sa predkladá elektronicky v zmysle § 49 ods. 1 písm. a) Zákona vložením do systému JOSEPHINE umiestnenom na webovej adrese <https://josephine.proebiz.com/> do určeného priečinka v závislosti od toho, na ktorú časť/ti predkladá ponuku za podmienok:

12.1.1 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

12.1.2 V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto SP, a vyplnenie položkového elektronického formulára, ktorý zodpovedá návrhu na plnenie kritérií uvedenom v týchto SP.

12.1.3 Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za dodanie požadovaného predmetu zákazky bude uvedená v ponuke uchádzača spôsobom uvedeným v časti B.2 Spôsob určenia ceny týchto SP.

12.1.4 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail na emailovú adresu užívateľa uchádzača, ktorý ponuku nahral.

* 1. Potvrdenia, doklady a iné dokumenty tvoriace doklady v ponuke, požadované v Oznámení, prostredníctvom ktorého bola vyhlásená verejná súťaž a v týchto SP, musia byť v ponuke predložené ako „skeny“ prvopisov/originálov alebo ich úradne osvedčených kópií, pokiaľ nie je určené inak.
  2. Znenie obchodných podmienok, ktoré sú súčasťou týchto SP v časti B.3 Obchodné podmienky dodania predmetu zákazky nemožno meniť, ani uvádzať výhrady, ktoré by odporovali týmto SP.

### Jazyk ponuky

* 1. Ponuky a ďalšie doklady a dokumenty vo verejnom obstarávaní sa predkladajú v štátnom (v slovenskom) jazyku.
  2. Ak ponuku predkladá uchádzač so sídlom mimo územia Slovenskej republiky a doklad alebo dokument je vyhotovený v cudzom jazyku, predkladá sa spolu s jeho úradným prekladom do štátneho jazyka,  to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad v štátnom (v slovenskom) jazyku.

### Mena a ceny uvádzané v ponuke

* 1. Uchádzačom navrhovaná zmluvná cena za uskutočnenie predmetu zákazky, uvedená v ponuke uchádzača, bude vyjadrená v eurách (€ alebo EUR).
  2. Cena za uskutočnenie predmetu zákazky musí byť stanovená podľa zákona Národnej rady Slovenskej republiky č.18/1996 Z. z. o cenách v znení neskorších predpisov (ďalej aj „zákon o cenách“), vyhlášky MF SR č. 87/1996 Z. z., ktorou sa vykonáva zákon o cenách.
  3. Ak je uchádzač platiteľom DPH, navrhovanú zmluvnú cenu uvedie v zložení:

14.3.1 navrhovaná zmluvná cena bez DPH

14.3.2 sadzba DPH a výška DPH

14.3.3 navrhovaná zmluvná cena vrátane DPH

* 1. Ak uchádzač nie je platiteľom DPH, uvedie navrhovanú zmluvnú cenu celkom. Skutočnosť či je alebo nie je platiteľom DPH, uvedie v ponuke v príslušnom Návrhu na plnenie kritéria (Príloha č. 1 a/alebo č. 2 k časti A.2 týchto SP).

### Zábezpeka

* 1. Verejný obstarávateľ nevyžaduje, aby uchádzač zabezpečil viazanosť svojej ponuky zábezpekou.

### Obsah ponuky

* + 1. Ponuka predložená elektronicky prostredníctvom systému JOSEPHINE musí obsahovať tieto doklady v nasledovnom poradí:
    2. **Titulný list ponuky** s označením, z ktorého jednoznačne vyplýva, že ide o ponuku na predmet zákazky podľa týchto SP (v závislosti od toho, na ktorú časť/ti uchádzač predkladá ponuku).
    3. **Obsah ponuky** (index – položkový zoznam) s odkazom na očíslované strany.
    4. Vyplnený formulár **„Všeobecné informácie o uchádzačovi**“ (Príloha č. 1 k časti A.1 Pokyny pre uchádzačov týchto SP). V prípade, ak je uchádzačom skupina dodávateľov, vyplní a predloží tento formulár každý jej člen.
    5. V prípade skupiny dodávateľov **vystavenú plnú moc pre jedného z členov skupiny,** ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
    6. Vyplnený formulár „**Návrh na plnenie kritéria**“ (Príloha č. 1 a/alebo Príloha č.2 k časti A.2 - v závislosti od toho, na ktorú časť/ti uchádzač predkladá ponuku).
    7. **Vyplnenú** **Prílohu č. 1 Výkaz výmer pre most ev.č. 50-069 a/alebo Prílohu č. 2 k časti B.2 Výkaz výmer pre most ev.č. 50-070** k časti B.2 Spôsob určenia ceny týchto SP (v závislosti od toho, na ktorú časť/ti uchádzač predkladá ponuku).
    8. **Doklady/dokumenty preukazujúce splnenie požiadaviek na predmet zákazky** podľa bodu 5 Ostatné požiadavky na predmet zákazky časti B.1 Opis predmetu zákazky týchto SP (v závislosti od toho, na ktorú časť/ti uchádzač predkladá ponuku):

Uchádzač predloží do ponuky **Harmonogram postupu a trvania prác**, ktorý bude obsahovať stručný popis jednotlivých prác s uvedením ich časovej postupnosti a nadväznosti v zmysle projektovej dokumentácie. Návrh harmonogramu prác predloží uchádzač v elektronickej forme vo formáte Excel.

* + 1. **Doklady preukazujúce splnenie podmienok účasti** vo verejnom obstarávaní týkajúce sa osobného postavenia a technickej alebo odbornej spôsobilosti uvedené v Oznámení (v závislosti od toho, na ktorú časť/ti uchádzač predkladá ponuku). Uchádzač môže doklady na preukázanie splnenia podmienok účasti predbežne nahradiť **Jednotným európskym dokumentom** (ďalej len „JED“):

1)JED tvorí Prílohu č. 2 k časti A.1 týchto SP. Uchádzač vyplní časti I. až III. JED-u, zároveň mu je umožnené, že **môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u** bez toho, aby musel vyplniť iné oddiely časti IV JED-u.

2) Ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, uchádzač je povinný predložiť JED aj pre túto osobu.

3) V prípade, ak ponuku predkladá skupina dodávateľov, je potrebné predložiť JED pre každého člena skupiny osobitne.

4) Ak sú požadované doklady pre verejného obstarávateľa priamo a bezodplatne prístupné v elektronických databázach, uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

* + 1. **Návrh zmluvy** v znenípodľa časti B.3 Obchodné podmienky dodania predmetu zákazky a podľa časti B.1 Opis predmetu zákazky týchto SP (v závislosti od toho, na ktorú časť/ti uchádzač predkladá ponuku) **vrátane príloh**.Návrh Zmluvy musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
    2. V prípade, ak ponuku predkladá skupina dodávateľov, návrh Zmluvy musí byť podpísaný všetkými členmi skupiny alebo osobou/osobami oprávnenými konať v danej veci za všetkých členov skupiny. Zároveň v súlade s bodom 18.3.1 tejto časti SP, musí byť v ponuke skupiny dodávateľov uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Zmluvy vytvorí niektorú z právnych foriem uvedených v bode 18.4 tejto časti SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy.

### Náklady na prípravu ponuky

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
  2. Ponuky predložené elektronicky v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk, resp. predĺženej lehoty viazanosti uchádzačom nevracajú. Zostávajú uložené v predmetnej zákazke vytvorenej v systéme JOSEPHINE ako súčasť dokumentácie vyhláseného verejného obstarávania.

## Časť IV.

## Predkladanie ponuky

### Predloženie ponuky

* 1. Uchádzač predloží svoju ponuku **v elektronickej podobe** do systému JOSEPHINE umiestnenom na webovej adrese: <https://josephine.proebiz.com> podľa bodu 12 časti A.1 týchto SP do určeného priečinka v závislosti od toho, na ktorú časť/ti predkladá ponuku. Doručenie ponuky je zaznamenávané s presnosťou na sekundy. Systém JOSEPHINE považuje za čas vloženia ponuky okamih uloženia posledného súboru (dát) – nie čas začatia nahrávania ponuky, preto je potrebné predložiť ponuku (začať s nahrávaním) **v dostatočnom časovom predstihu** (začať s nahrávaním) najmä s ohľadom na veľkosť ukladaných dát.
  2. Každý uchádzač môže vo verejnej súťaži predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
  3. Ak sa tejto zákazky zúčastní skupina dodávateľov:
     1. v jej ponuke musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Zmluvy vytvorí niektorú z právnych foriem uvedených v bode 18.4 tejto časti SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy;
     2. ponuka musí byť podpísaná všetkými členmi skupiny dodávateľov spôsobom, ktorý ich právne zaväzuje.
  4. Za účelom riadneho plnenia Zmluvy skupina dodávateľov vytvorí v prípade prijatia jej ponuky zoskupenie bez právnej subjektivity napr. združenie bez právnej subjektivity podľa § 829 Občianskeho zákonníka (alebo niektorú z obchodných spoločností podľa Obchodného zákonníka alebo inú právnu formu vhodnú na riadne plnenie Zmluvy.
  5. Ak skupina dodávateľov vytvorí v súlade s predchádzajúcim bodom niektorú z právnych foriem tam uvedených, pred uzatvorením Zmluvy bude povinná preukázať, že táto právna forma má spôsobilosť mať práva a povinnosti a spôsobilosť na právne úkony, ak príslušná právna forma môže byť nositeľom takejto spôsobilosti. Úspešný uchádzač preukazuje vyššie uvedené skutočnosti, napr. v prípade zoskupenia bez právnej subjektivity, uzatvorením zmluvy o vytvorení zoskupenia bez právnej subjektivity (napr. zmluvy o združení podľa § 829 Občianskeho zákonníka), v prípade obchodných spoločností podľa Obchodného zákonníka výpisom z Obchodného registra atď., ktorá je súčasťou elektronickej ponuky uchádzača.
  6. V prípade zoskupenia bez právnej subjektivity zmluva o vytvorení tohto zoskupenia musí obsahovať:
     1. plnú moc jedného z účastníkov zoskupenia, ktorý bude mať postavenie hlavného účastníka zoskupenia, udelenú ostatnými účastníkmi zoskupenia na všetky právne úkony, ktoré sa budú uskutočňovať v mene všetkých účastníkov zoskupenia v súvislosti s plnením Zmluvy voči verejnému obstarávateľovi, vrátane prijímania pokynov pre ostatných účastníkov zoskupenia a realizácie platieb medzi zoskupením a verejným obstarávateľom, pričom táto plná moc musí byť neoddeliteľnou súčasťou tejto zmluvy;
     2. percentuálny podiel na zákazke, ktorí uskutočnia jednotliví účastníci zoskupenia, a uvedenie druhu podielu podľa konkrétnej činnosti;
     3. prehlásenie, že účastníci zoskupenia ručia spoločne a nerozdielne za záväzky voči verejnému obstarávateľovi, vzniknuté v súvislosti s plnením Zmluvy.

### Registrácia a autentifikácia uchádzača

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
  2. Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod., alebo

b) počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. **Lehota na tento úkon sú 3 pracovné dni a je potrebné s touto lehotou počítať pri vkladaní ponuky.**

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  2. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže podľa toho, na ktorú časť predmetu zákazky uchádzač ponuku/-ky predkladá:

**časť 1: „Oprava mosta ev. č. 50-069 cez Žitkovský potok, Drietoma“**

**časť 2: „Oprava mosta ev. č. 50-070 cez potok Drietomica, Drietoma“**

### Lehota na predkladanie ponuky

* 1. **Lehota na predkladanie ponúk** je uvedená v Oznámení v bode IV.2.2) Lehota na predkladanie ponúk alebo žiadostí o účasť.
  2. Ponuka uchádzača predložená po uplynutí lehoty na predkladanie ponúk sa elektronicky neotvorí.

### Doplnenie, zmena a odvolanie ponuky

* 1. Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk. Doplnenie, zmenu alebo odvolanie ponuky je možné vykonať späť vzatím pôvodnej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  2. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

## Časť V.

## Otváranie a vyhodnotenie ponúk

### Otváranie ponúk (online sprístupnenie)

* 1. Dátum a hodina otvárania ponúk je uvedená v Oznámení v bode IV.2.7) Podmienky otvárania ponúk.
  2. Otváranie ponúk sa uskutoční elektronicky.
  3. Miesto „on-line“ sprístupnenia ponúk je na webovej adrese:

<https://josephine.proebiz.com/sk/tender/10986/summary>

22.4   On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle Zákona. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.

* 1. Verejný obstarávateľ najneskôr do piatich pracovných dní odo dňa otvárania ponúk pošle prostredníctvom elektronickej komunikácie v systéme JOSEPHINE všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk, ktorá obsahuje údaje zverejnené na otváraní ponúk v zmysle Zákona.

### Preskúmanie ponúk

* 1. Verejný obstarávateľ zriadi v súlade s § 51 Zákona, za účelom preskúmania a vyhodnotenia ponúk, najmenej trojčlennú komisiu.
  2. Preskúmanie a vyhodnocovanie ponúk je neverejné.
  3. Do procesu vyhodnocovania ponúk budú zaradené tie ponuky, ktoré:

1. boli doručené elektronicky prostredníctvom systému JOSEPHINE v lehote predkladania ponúk,
2. obsahujú náležitosti uvedené v bode 16 tejto časti SP,
3. zodpovedajú požiadavkám a podmienkam uvedeným v Oznámení a v týchto SP.
   1. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení a v týchto SP.
   2. Ponuka uchádzača, ktorá nebude spĺňať stanovené požiadavky, bude z verejného obstarávania vylúčená. Uchádzačovi bude písomne oznámené vylúčenie jeho ponuky s uvedením dôvodu vylúčenia a lehoty, v ktorej môže byť doručená námietka podľa § 170 ods. 4 písm. d) Zákona.

### Dôvernosť procesu verejného obstarávania

* 1. Členovia komisie, ktorí vyhodnocujú ponuky, nesmú poskytovať počas vyhodnocovania ponúk informácie o obsahu ponúk. Na členov komisie, ktorí vyhodnocujú ponuky, sa vzťahujú ustanovenia podľa § 22 Zákona.
  2. Verejný obstarávateľ je povinný zachovávať mlčanlivosť o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné. Za dôverné informácie je na účely Zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie sú dotknuté ustanovenia Zákona ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa Zákona a tiež povinnosti zverejňovania zmlúv podľa osobitného predpisu.

### Vyhodnocovanie ponúk

* 1. Komisia vyhodnotí predložené ponuky pre každú časť predmetu zákazky uvedenú v bode 3.1 tejto časti SP samostatne.
  2. Komisia vyhodnotí predložené ponuky podľa § 53 Zákona s použitím ustanovenia § 66 ods. 7 Zákona druhá veta:

*„...vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria/í na vyhodnotenie ponúk“* u uchádzača, ktorý sa umiestnil na prvom mieste v poradí.

### Vyhodnotenie splnenia podmienok účasti uchádzačov

26.1 Komisia vyhodnotí splnenie podmienok účasti uchádzačov podľa § 40 a § 55 ods. 1 Zákona s použitím ustanovenia § 66 ods. 7 Zákona druhá veta:

*„...vyhodnotenie splnenia podmienok účasti sa uskutoční po vyhodnotení ponúk na základe kritéria/í na vyhodnotenie ponúk“* u uchádzača, ktorý sa umiestnil na prvom mieste v poradí.

### Oprava chýb

### Zrejmé matematické chyby zistené pri vyhodnocovaní ponúk budú opravené v prípade:

### rozdielu medzi sumou uvedenou číslom a sumou uvedenou slovom; platiť bude suma uvedená správne,

* + 1. rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom; platiť bude správny súčin jednotkovej ceny a množstva,
    2. preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, celková cena položky bude odvodená od takto opravenej jednotkovej ceny,
    3. nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.

### O každej vykonanej oprave bude uchádzač bezodkladne upovedomený. Uchádzač bude v takom prípade požiadaný o vysvetlenie ponuky podľa § 53 ods. 1 Zákona a o predloženie písomného súhlasu s vykonanou opravou.

## Časť VI.

## Prijatie ponuky

### Informácie o výsledku vyhodnotenia ponúk

* 1. Verejný obstarávateľ po vyhodnotení ponúk a po odoslaní všetkých oznámení o vylúčení uchádzača, záujemcu alebo účastníka, bezodkladne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

### Uzavretie zmluvy

* 1. Uzavretá Zmluva nesmie byť v rozpore s týmito SP a s ponukou predloženou úspešným uchádzačom alebo uchádzačmi. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora[[1]](#footnote-1) a nie sú zapísaní v registri partnerov verejného sektora[[2]](#footnote-2) alebo ktorých subdodávatelia alebo subdodávatelia podľa osobitného predpisu,[1](http://www.zakonypreludi.sk/zz/2015-343/znenie-20170201#f4439932) ktorí majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a nie sú zapísaní v registri partnerov verejného sektora.[2](http://www.zakonypreludi.sk/zz/2015-343/znenie-20170201#f4439933)
  2. Zmluva s úspešným uchádzačom, ktorého ponuka bola prijatá, bude uzavretá najskôr šestnásty deň odo dňa odoslania informácie o výsledku vyhodnotenia ponúk podľa § 55 Zákona, ak nebudú uplatnené revízne postupy, pri dodržaní postupu stanoveného v ustanovení § 56 Zákona.
  3. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie Zmluvy tak, aby mohla byť uzavretá do 10 (desať) pracovných dní odo dňa uplynutia lehoty podľa § 56 ods. 8, 10 a 11 Zákona, ak boli na jej uzavretie písomne vyzvaní prostredníctvom komunikačného rozhrania systému JOSEPHINE. Úspešný uchádzač alebo uchádzači, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“) alebo ich subdodávatelia, ktorí majú povinnosť zapisovať sa do registra partnerov verejného sektora sú povinní na účely poskytnutia riadnej súčinnosti potrebnej na uzavretie Zmluvy mať v registri partnerov verejného sektora zapísaných konečných užívateľov výhod.
  4. Ak úspešný uchádzač alebo uchádzači odmietnu uzavrieť Zmluvu alebo nie sú splnené povinnosti podľa bodu 29.3 časti A.1 Pokyny pre uchádzačov týchto SP, verejný obstarávateľ môže uzavrieť Zmluvu s uchádzačom alebo uchádzačmi, ktorí sa umiestnili ako druhí v poradí. Ak uchádzač alebo uchádzači, ktorí sa umiestnili ako druhí v poradí odmietnu uzavrieť Zmluvu, neposkytnú verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 (desať) pracovných dní odo dňa, keď boli na jej uzavretie písomne vyzvaní alebo ak uchádzač alebo uchádzači, ktorí sa umiestnili ako druhí v poradí a ich subdodávatelia nesplnia povinnosť podľa bodu 29.3 časti A.1 Pokyny pre uchádzačov týchto SP, verejný obstarávateľ môže uzavrieť Zmluvu s uchádzačom alebo uchádzačmi, ktorí sa umiestnili ako tretí v poradí.
  5. Uchádzač alebo uchádzači, ktorí sa umiestnili ako tretí v poradí a ich subdodávatelia, sú povinní splniť povinnosť podľa bodu 29.3 časti A.1 Pokyny pre uchádzačov týchto SP a poskytnúť verejnému obstarávateľovi riadnu súčinnosť, potrebnú na uzavretie Zmluvy tak, aby mohla byť uzavretá do 10 (desať) pracovných dní odo dňa, keď boli na jej uzavretie písomne vyzvaní prostredníctvom komunikačného rozhrania systému JOSEPHINE.
  6. Verejný obstarávateľ môže v Oznámení určiť, že lehota uvedená v bodoch 29.3 až 29.5 je dlhšia ako 10 (desať) pracovných dní.
  7. **Povinnosť byť zapísaný v registri partnerov verejného sektora sa nevzťahuje** na toho, komu majú byť **jednorazovo poskytnuté finančné prostriedky neprevyšujúce sumu 100 000 eur** alebo **v úhrne neprevyšujúce sumu 250 000 eur v kalendárnom roku**, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra partnerov verejného sektora určiť.
  8. Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti **Zmluvu** **v 5 (piatich) rovnopisoch** vrátane všetkých jej príloh v tlačenej (listovej) forme. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  9. Verejný obstarávateľ vyžaduje, aby úspešný uchádzač uviedol do Prílohy č. 4 k Zmluve najneskôr v čase jej uzavretia **údaje o všetkých známych subdodávateľoch**, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  10. Verejný obstarávateľ môže kedykoľvek najneskôr však pred podpisom Zmluvy požiadať úspešného uchádzača, aby najneskôr v čase do uzavretia Zmluvy predložil v tlačenej (listovej) podobe originál ponuky totožný s ponukou, ktorú pôvodne predložil elektronicky. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  11. **V prípade, že úspešným uchádzačom je skupina dodávateľov**, úspešný uchádzač je povinný najneskôr v lehote stanovenej vo výzve na poskytnutie riadnej súčinnosti predložiť relevantný doklad preukazujúci splnenie podmienky uvedenej v bode 18.5 tejto časti SP. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  12. V prípade, že je úspešným uchádzačom skupina dodávateľov a Zmluva s verejným obstarávateľom bude na strane úspešného uchádzača podpísaná splnomocnenou osobou/osobami, úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti **plnú moc splnomocnenej osoby/osôb**, pričom v nej musí byť výslovne uvedené oprávnenie splnomocnenej osoby/osôb **na podpis Zmluvy** (ak takáto plná moc nebola predložená uchádzačom v rámci ponuky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  13. Povinnosť mať zapísaných konečných užívateľov výhod v registri partnerov verejného sektora sa vzťahuje na každého člena skupiny dodávateľov.
  14. Verejný obstarávateľ si vyhradzuje právo neprijať ani jednu z predložených ponúk a nepodpísať Zmluvu s úspešným uchádzačom v prípade, ak sa zmenia okolnosti za akých sa toto verejné obstarávanie vyhlasovalo.
  15. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t.j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.

### Zrušenie verejného obstarávania

* 1. Verejný obstarávateľ zruší verejné obstarávanie alebo jeho časť, ak:

1. ani jeden uchádzač alebo záujemca nesplnil podmienky účasti vo verejnom obstarávaní a uchádzač alebo záujemca neuplatnil námietky v lehote podľa Zákona,
2. nedostal ani jednu ponuku,
3. ani jedna z predložených ponúk nezodpovedá požiadavkám určeným podľa § 42 Zákona alebo § 45 Zákona a uchádzač nepodal námietky v lehote podľa Zákona,
4. jeho zrušenie nariadil úrad.
   1. Verejný obstarávateľ môže zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie Zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota. Ak bola predložená len jedna ponuka a verejný obstarávateľ alebo obstarávateľ nezrušil verejné obstarávanie alebo jeho časť, je povinný zverejniť v profile odôvodnenie, prečo verejné obstarávanie nezrušil.
   2. Verejný obstarávateľ je povinný bezodkladne upovedomiť všetkých uchádzačov alebo záujemcov o zrušení verejného obstarávania zákazky alebo jeho časti s uvedením dôvodu.
   3. Verejný obstarávateľ v informácii o výsledku verejného obstarávania uvedie, či zadávanie zákazky bude predmetom opätovného uverejnenia.

**Záverečné ustanovenie**

V použitom postupe verejného obstarávania platia pre ostatné ustanovenia neupravené týmito súťažnými podkladmi príslušné ustanovenia uvedené v Zákone.

**Prílohy:**

Príloha č. 1 k časti A.1 - Všeobecné informácie o uchádzačovi

# 

Príloha č. 2 k časti A.1 - Jednotný európsky dokument

# A.2 KritériÁ na hodnotenie ponúk a PRAVIDLÁ ich uplatnenia

1. Ponuky uchádzačov sa budú vyhodnocovať v súlade s § 44 ods. 3 písm. c) Zákona, a teda na základe **najnižšej ceny**.
2. Kritériá na vyhodnotenie ponúk a spôsob ich uplatnenia sú pre každú samostatne vyhodnocovanú časť predmetu zákazky uvedenú v bode 3.1 týchto SP rovnaké.
3. Kritériom vyhodnotenia ponúk bude: **Najnižšia celková cena spolu v € bez DPH**.
4. Celková cena za uskutočnenie predmetu zákazky pre jednotlivú časť – je cena za uskutočnenie predmetu zákazky, ktorú uskutoční zhotoviteľ v súlade a v rozsahu podľa týchto SP a ktorá zahŕňa náklady na všetky materiály, technológie, práce, skúšky, dopravu atď., ktoré sú podľa zadávacej dokumentácie – Prílohy č.1 k časti B.1 Opis predmetu zákazky týchto SP, technicko-kvalitatívnych podmienok, technických a legislatívnych noriem nevyhnutné na zhotovenie diela a jeho uvedenie do prevádzky. Celková cena je vypočítaná a vyjadrená podľa bodu 14 časti A.1 týchto SP.
5. Uchádzač uvedie svoj Návrh na plnenie kritéria do Prílohy č. 1 a/alebo do Prílohy č. 2 k časti A.2 k týmto SP – podľa toho, na ktorú vyhodnocovanú časť/ti svoju ponuku uchádzač predkladá.
6. Poradie uchádzačov sa určí porovnaním výšky navrhnutých ponukových cien za uskutočnenie celého predmetu zákazky vyjadrených v eurách, uvedených v jednotlivých ponukách uchádzačov, podľa určenej definície kritéria. Úspešný bude ten uchádzač, ktorý navrhol/požaduje za uskutočnenie prác najnižšiu cenu v euro bez DPH, podľa určenej definície kritéria.

**Prílohy**:

Príloha č. 1 k časti A.2 - Návrh na plnenie kritéria – časť 1

Príloha č. 2 k časti A.2 – Návrh na plnenie kritéria – časť 2

# B.1 OPIS PREDMETU ZÁKAZKY

1. ***ČASŤ Č.1: „OPRAVA MOSTA EV.Č.50-069, CEZ ŽITKOVSKÝ POTOK, DRIETOMA“***
2. **PREDMET ZÁKAZKY:**

1.1 Predmetom zákazky je vykonanie stavebných prác ***„*Oprava mosta ev.č. 50-069 cez Žitkovský potok, Drietoma*“* ,** ktoré zahŕňajú nasledovné práce:

- komplexné odstránenie mostného zvršku,

- realizácia vyrovnávacieho betónu,

- pokládka nového hydroizolačného súvrstvia,

- osadenie nových mostných záverov a odvodňovacieho systému,

- betonáž nových ríms,

- pokládka nových asfaltových vrstiev,

- osadenie nových bezpečnostných zariadení,

- sanácia spodnej stavby a podhľadu mosta,

- terénne úpravy, vyčistenie koryta potoka

1.2 Miesto vykonania prác:

- most ev.č. 50-069 - cesta I/9 (I/50) v km 1,257

1.3 Základné údaje o mostnom objekte:

Umiestnenie stavby - kraj : Trenčiansky samosprávny kraj

Umiestnenie stavby - okres : Trenčín

Umiestnenie stavby - katastrálne územie : Drietoma

Správca mosta : NDS, a.s., SSÚD Trenčín

Počet polí : 1

Dĺžka premostenia : 8,47

Rok postavenia: : r.1976

Nosná konštrukcia: : tyčové prefabrikáty typu IZM dĺžky 8,96 m

1. **ROZSAH PREDMETU ZÁKAZKY:**

Stavebné práce budú vykonávané v rozsahu a v zmysle projektovej dokumentácie, súťažných podkladov a v kvalite požadovanej v zmysle TKP, noriem a predpisov platných v čase predkladania ponuky. TKP, TP sú dostupné na stránke [www.ssc.sk](http://www.ssc.sk).

Podrobné vymedzenie predmetu zákazky obsahuje projektová dokumentácia: *„Oprava mosta ev.č.50-069, Drietoma, TIMOTI design s.r.o., Prešov“,* ktorá tvorí neoddeliteľnú prílohu tejto časti SP. Verejný obstarávateľ si vyhradzuje právo upraviť rozsah predmetu zákazky vzhľadom k výške pridelených finančných prostriedkov.

1. **Termín a podmienky plnenia predmetu zákazky:**

Termín plnenia: **do 14 týždňov** odo dňa začatia realizácie prác:

1. časť - Oprava pravej strany mosta ev.č. 50-069 - **7 týždňov**

2.časť - Oprava ľavej strany mosta ev.č. 50-069 - **7 týždňov**

Práce v kalendárnom roku sa môžu realizovať v období od 1.4. do 31.10. Pokiaľ sa práce nestihnú zrealizovať v jednom kalendárnom roku do 31.10., budú pokračovať v ďalšom kalendárnom roku od termínu 1.4.

Doprava bude vedená po polovici šírky mostov a bude usmernená svetelnou signalizáciou.

Počas realizácie prác sú nevyhnutné vyššie uvedené obmedzenia dopravy. Projekt, realizácia, údržba a odstránenie dočasného dopravného značenia počas realizácie prác nie je predmetom tejto zákazky. Dočasné dopravné značenie počas realizácie prác bude zabezpečené verejným obstarávateľom.

Objednávateľ požaduje, aby zhotoviteľ zabezpečil vykonávanie prác 7 dní v týždni (aj počas víkendov a štátnych sviatkov) v predĺžených pracovných smenách min. od 06:00 hod. do 20:00 hod.

Premosťovanou prekážkou mosta ev.č.50-069 je potok. Počas opravy nesmie dochádzať k znečisťovaniu potoka suťou alebo inými nečistotami z opravovaného mosta. Vybúraný materiál bude odvezený na najbližšiu skládku. Kovový materiál, ktorý bude odvezený v zmysle technickej správy do kovošrotu, bude odovzdaný v mene a na účet objednávateľa. Zhotoviteľ nie je oprávnený preberať žiadne peňažné plnenie za odovzdaný kovový odpad od zberných surovín.

Práce je zhotoviteľ povinný vykonávať v zmysle TKP a v zmysle TP, EN a STN platných a účinných v čase predkladania ponuky. Minimálne 14 dní pred začatím vykonávania jednotlivých technológií je zhotoviteľ povinný podľa kontrolno-skúšobného plánu predložiť verejnému obstarávateľovi technologický predpis spracovaný pre konkrétnu technológiu, certifikáty kvality a preukazné skúšky na schválenie.

Výsledky skúšok, vyhlásenia o zhode, certifikáty a ďalšie materiály preukazujúce kvalitu použitých materiálov na stavbe zhrnie zhotoviteľ v Elaboráte kvality, ktorý je povinný odovzdať verejnému obstarávateľovi vo dvoch vyhotoveniach pri preberacom konaní stavby.

1. **Obhliadka**

Vykonanie obhliadky miesta uskutočňovania prác je možné po dohovore s kontaktnou osobou SSÚD Trenčín: Miroslav Šedivý, odborný referent mostov, tel. č. 0903 241 160.

1. **Ostatné požiadavky na predmet zákazky:**

Uchádzač predloží do ponuky Harmonogram postupu a trvania prác, v ktorom je uchádzač povinný dĺžku trvania prác stanovenú verejným obstarávateľom vyjadriť počtom dní potrebných na zrealizovanie jednotlivých čiastkových prác (nie uvedením konkrétnych mesiacov (napr. apríl), alebo konkrétnych dátumov (napr. 1.4.). Takto spracovaný grafický harmonogram prác bude obsahovať stručný popis jednotlivých prác s uvedením ich časovej postupnosti a nadväznosti v zmysle projektovej dokumentácie. Návrh harmonogramu prác predloží uchádzač v elektronickej forme vo formáte Excel.

V prípade odvolávky na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby verejný obstarávateľ pripúšťa v súlade s § 42 ods. 3 Zákona ekvivalentný výrobok, ktorý bude spĺňať požadované technické parametre.

Víťazný uchádzač je povinný ku dňu podpisu zmluvy predložiť verejným obstarávateľom odsúhlasený upresnený harmonogram prác, ktorý bude tvoriť neoddeliteľnú súčasť zmluvy o dielo.

**Príloha č. 1 k časti B.1** – Projektová dokumentácia: „Oprava mosta ev.č.50-069, Drietoma, TIMOTI design s.r.o., Prešov

1. ***ČASŤ Č. 2****:* ***„OPRAVA MOSTA EV.Č.50-070, CEZ POTOK DRIETOMICA, DRIETOMA“***

**1. Predmet zákazky:**

1.1 Predmetom zákazky je vykonanie stavebných prác***„*Oprava mosta ev. č. 50-070 cez potok Drietomica, Drietoma*“*,** ktoré zahŕňajú nasledovné práce:

- komplexné odstránenie mostného zvršku,

- realizácia vyrovnávacieho betónu,

- pokládka nového hydroizolačného súvrstvia,

- osadenie nových mostných záverov a odvodňovacieho systému,

- betonáž nových ríms,

- pokládka nových asfaltových vrstiev,

- osadenie nových bezpečnostných zariadení,

- sanácia spodnej stavby a podhľadu mosta,

- terénne úpravy, vyčistenie koryta potoka

1.2 Miesto vykonania prác:

- most ev.č. 50-070 – cesta I/9 (I/50) v km 2,061

1.3 Základné údaje o mostnom objekte:

Umiestnenie stavby - kraj : Trenčiansky samosprávny kraj

Umiestnenie stavby - okres : Trenčín

Umiestnenie stavby - katastrálne územie : Drietoma

Správca mosta : NDS, a.s., SSÚD Trenčín

Počet polí : 1

Dĺžka premostenia : 8,813

Rok postavenia: : r.1976

Nosná konštrukcia: : tyčové prefabrikáty typu KA 61

**2. Rozsah predmetu zákazky:**

Stavebné práce budú vykonávané v rozsahu a  v zmysle projektovej dokumentácie, súťažných podkladov a v kvalite požadovanej v zmysle TKP, noriem a predpisov platných v čase predkladania ponuky. TKP, TP sú dostupné na stránke [www.ssc.sk](http://www.ssc.sk).

Podrobné vymedzenie predmetu zákazky obsahuje projektová dokumentácia: *„Oprava mosta ev.č.50-070, Drietoma, TIMOTI design s.r.o., Prešov“,* ktorá tvorí neoddeliteľnú prílohu tejto časti SP. Verejný obstarávateľ si vyhradzuje právo upraviť rozsah predmetu zákazky vzhľadom k výške pridelených finančných prostriedkov.

**3. Termín a podmienky predmetu obstarávania :**

Termín plnenia predmetu obstarávania: **do 14 týždňov** odo dňa začatia realizácie prác.

1. časť - Oprava pravej strany mosta ev.č. 50-070 - **7 týždňov**

2. časť - Oprava ľavej strany mosta ev.č. 50-070 - **7 týždňov**

Práce v kalendárnom roku sa môžu realizovať v období od 1.4. do 31.10. Pokiaľ sa práce nestihnú zrealizovať v jednom kalendárnom roku do 31.10., budú pokračovať v ďalšom kalendárnom roku od termínu 1.4.

Doprava bude vedená po polovici šírky mostov a bude usmernená svetelnou signalizáciou.

Počas realizácie prác sú nevyhnutné vyššie uvedené obmedzenia dopravy v jednotlivých etapách. Projekt, realizácia, údržba a odstránenie dočasného dopravného značenia počas realizácie prác nie je predmetom tejto zákazky. Dočasné dopravné značenie počas realizácie prác bude zabezpečené verejným obstarávateľom.

Objednávateľ požaduje, aby zhotoviteľ zabezpečil vykonávanie prác 7 dní v týždni (aj počas víkendov a štátnych sviatkov) v predĺžených pracovných smenách min. od 06:00 hod. do 20:00 hod.

Premosťovanou prekážkou mosta ev.č. 50-070 je potok. Počas opravy nesmie dochádzať k znečisťovaniu potoka suťou alebo inými nečistotami z opravovaného mosta. Vybúraný materiál bude odvezený na najbližšiu skládku. Kovový materiál, ktorý bude odvezený v zmysle technickej správy do kovošrotu, bude odovzdaný v mene a na účet objednávateľa. Zhotoviteľ nie je oprávnený preberať žiadne peňažné plnenie za odovzdaný kovový odpad od zberných surovín.

Práce je zhotoviteľ povinný vykonávať v zmysle TKP a v zmysle TP, EN a STN platných a účinných v čase predkladania ponuky. Minimálne 14 dní pred začatím vykonávania jednotlivých technológií je zhotoviteľ povinný podľa kontrolno-skúšobného plánu predložiť verejnému obstarávateľovi technologický predpis spracovaný pre konkrétnu technológiu, certifikáty kvality a preukazné skúšky na schválenie.

Výsledky skúšok, vyhlásenia o zhode, certifikáty a ďalšie materiály preukazujúce kvalitu použitých materiálov na stavbe zhrnie zhotoviteľ v Elaboráte kvality, ktorý je povinný odovzdať verejnému obstarávateľovi vo dvoch vyhotoveniach pri preberacom konaní stavby.

**4. Obhliadka :**

Vykonanie obhliadky miesta uskutočňovania prác je možné po dohovore s kontaktnou osobou SSÚD Trenčín: Miroslav Šedivý, odborný referent mostov, tel. č. 0903 241 160.

**5. Ostatné požiadavky na predmet zákazky:**

Uchádzač predloží do ponuky Harmonogram postupu a trvania prác, v ktorom je uchádzač povinný dĺžku trvania prác stanovenú verejným obstarávateľom vyjadriť počtom dní potrebných na zrealizovanie jednotlivých čiastkových prác (nie uvedením konkrétnych mesiacov (napr. apríl), alebo konkrétnych dátumov (napr. 1.4.). Takto spracovaný grafický harmonogram prác bude obsahovať stručný popis jednotlivých prác s uvedením ich časovej postupnosti a nadväznosti v zmysle projektovej dokumentácie. Návrh harmonogramu prác predloží uchádzač v elektronickej forme vo formáte Excel.

V prípade odvolávky na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby verejný obstarávateľ pripúšťa v súlade s § 42 ods. 3 zákona ekvivalentný výrobok, ktorý bude spĺňať požadované technické parametre.

Víťazný uchádzač je povinný ku dňu podpisu zmluvy predložiť verejným obstarávateľom odsúhlasený upresnený harmonogram prác, ktorý bude tvoriť neoddeliteľnú súčasť zmluvy o dielo.

**Príloha č. 1 k časti B.1** – Projektová dokumentácia: „Oprava mosta ev.č.50-070, Drietoma, TIMOTI design s.r.o., Prešov“

# B.2 SPÔSOB URČENIA CENY

1. Cena prác bude stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon o cenách.

2. Celková cena bude predstavovať náklady na všetky materiály, technológie, práce, skúšky atď., ktoré sú podľa zadávacej dokumentácie, technicko-kvalitatívnych podmienok, technických noriem a všeobecne záväzných právnych predpisov nevyhnutné na zhotovenie diela a jeho uvedenie do prevádzky.

3. Uchádzač vyplní sadzby a čiastky/ceny v eurách (€, alebo EUR) maximálne na dve desatinné miesta, pre všetky položky uvedené v príslušnom Výkaze výmer. Uchádzač vyplňuje len vyžltené bunky. Do ostatných buniek nesmie zasahovať. Cena sa vyplňuje bez medzier pri tisícoch a miliónoch. Ceny predloží elektronicky vo formáte \*xls/\*xlsx.

4. Uchádzač je povinný oceniť všetky položky, ktoré sú uvedené v príslušnom Výkaze výmer, označené na ocenenie primeranou cenou.

5. Prijaté jednotkové ceny sú záväzné, stanovené v súlade s ponukou uchádzača do verejného obstarávania a pevné počas trvania Zmluvy. Pokrývajú všetky zmluvné záväzky a všetky náležitosti nevyhnutné na riadne vykonanie a odovzdanie diela v rozsahu podľa týchto SP (v závislosti od toho, na ktorú/-é časť/-ti uchádzač predloží ponuku).

6. Predpokladanú hodnotu zákazky (PHZ) uvedenú v Oznámení verejný obstarávateľ považuje za finančný limit a okolnosť dôležitú pre plnenie Zmluvy.

7. Uchádzač bude akceptovať zníženie celkovej ceny aj v prípade, že časť predmetu zákazky sa na podnet verejného obstarávateľa nebude realizovať.

8. Na požiadanie verejného obstarávateľa (objednávateľa) uchádzač spracuje a predloží kalkulácie jednotkových cien vybraných stavebných prác, spolu s kalkulačným vzorcom, ktorý použil pre prípravu ponuky.

9. Žiadna zmena zdroja alebo vlastnosti ktoréhokoľvek materiálu nebude dôvodom na zmenu jednotkovej ceny.

10. Je výhradnou povinnosťou záujemcu, aby si dôsledne preštudoval súťažné podklady, projektovú dokumentáciu poskytnutú na vypracovanie ponuky a všetky vysvetlenia/doplnenia k súťažným podkladom poskytnuté v priebehu súťaže a taktiež, aby si obstaral spoľahlivé informácie súvisiace s akýmikoľvek a všetkými podmienkami a záväzkami, ktoré môžu akýmkoľvek spôsobom ovplyvniť cenu a charakter ponuky alebo realizáciu diela. Navrhovaná cena musí byť stanovená podľa platných predpisov a oceneného výkazu výmer jednotlivých stavebných objektov. Ponukovú cenu uchádzač musí zosúladiť s písomnou aj výkresovou časťou súťažných podkladov.

**V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho vyššie uvedených povinností.**

**Ocenenie nových cien stavebných prác po podpise Zmluvy:**

Pre ocenenie nových prác, pre ktoré neboli dohodnuté zmluvné jednotkové ceny predloží zhotoviteľ cenové kalkulácie aj s podkladmi pre ich výpočet. Zhotoviteľ predloží databázu oceňovacích podkladov spracovanú najneskôr ku dňu vypracovania novej jednotkovej ceny. Kalkulačný vzorec použitý pre kalkulovanie a databázy oceňovacích podkladov budú spracované v digitálnej forme v programe Microsoft Excel, ktoré predloží zhotoviteľ objednávateľovi vo forme tlače potvrdené oprávnenou osobou zhotoviteľa a 1x na CD nosiči. Nosný materiál použitý v kalkulácii novej stavebnej práce bude preukázaný dokladom zhotoviteľa napr. faktúra, ponuka, cenník a iné.

1. Pri tvorbe jednotkovej ceny novej práce sú nasledovné možnosti:

a) jednotková cena je vytvorená z pôvodnej položky (uvedenej v zmluve) zámenou len niektorej jej časti, napr. zámenou materiálu, strojov atď.

b) jednotková cena je vytvorená matematickou metódou interpolácie alebo extrapolácie, (použiť **hlavne** pre položky oceňujúce vrstvy, kde hrúbka je určujúci prvok)

c) jednotková cena je vytvorená ako nová, bez možnosti použitia bodov a), b).

1. Podkladom pre vytvorenie a odsúhlasenie novej jednotkovej ceny bude cenová agenda, predložená zhotoviteľom a ktorá obsahuje:

a) **kalkulačný vzorec** – potvrdený oprávnenou osobou zhotoviteľa;

b) **databázy oceňovacích nástrojov** – ocenenie materiálov, strojov a mechanizmov, dopravy, ľudskej práce; tarify a sadzby;

c) **cenový dopad na stavbu** – vypracovaný na základe požadovaných jednotkových cien schválený zodpovednými pracovníkmi NDS a.s.

d) **kompletné definovanie položky**, ktoré pozostáva z čísla , názvu, mernej jednotky (podľa triednika TSP) a kalkulácie jednotkovej ceny (podľa predloženého rozboru ekonomickej oprávnenosti nákladov)

e) **podrobný popis položky a rozbor spotreby** (množstvo práce, materiálov, druhovosti a nasadenia strojov a dopravy,ktoý je podkladom pre kalkuláciu ekonomicky oprávnených nákladov) **odsúhlasený zodpovednými pracovníkmi NDS a.s.**

Pri nových prácach, ktoré Zhotoviteľ zabezpečuje podzhotoviteľom, si objednávateľ vyhradzuje právo požiadať Zhotoviteľa o predloženie podrobnej kalkulácie jednotkovej ceny podzhotoviteľa, ktorá bude spracovaná v zmysle zákona o cenách v režime ekonomicky oprávnených nákladov a Zhotoviteľ je povinný ju objednávateľovi zabezpečiť. Na tieto nové práce budú Zhotoviteľovi priznané náklady spojené so zabezpečením a koordinovaním podzhotoviteľa a to vo výške 3,9% z ceny poddodávky. Spôsob výberu podzhotoviteľa bude vydokladovaný minimálne 3 cenovými ponukami.

V prípade zmeny všeobecnej položky činnostnej preukáže Zhotoviteľ ekonomicky oprávnené náklady prostredníctvom cenových dokladov (napr. faktúra) a bude mu priznaná koordinačná činnosť vo výške 3,9% z predložených nákladov. Ak sa jedná o všeobecnú položku finančnú, Zhotoviteľ má nárok len na ekonomicky oprávnené náklady preukázané prostredníctvom cenových dokladov (napr. zmluva o poistení stavby, faktúra za poplatky).

**Prílohy:**

Príloha č. 1 k časti B.2– Výkaz výmer pre most ev.č. 50-069

Príloha č. 2 k časti B.2 – Výkaz výmer pre most ev.č. 50-070

**B.3 OBCHODNÉ PODMIENKY DODANIA PREDMETU ZÁKAZKY**

**Obchodné podmienky na uskutočnenie stavebných prác pre časť č. 1 predmetu zákazky: „Oprava mosta ev.č. 50-069 cez Žitkovský potok, Drietoma“**

**Zmluva o dielo**

**číslo objednávateľa: ZM/2021/**

**číslo zhotoviteľa: ZM/2021/**

**„Oprava mosta ev.č. 50-069 cez Žitkovský potok, Drietoma“**

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník“) a § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**(ďalej len „zmluva“)**

**Zmluvné strany**

**Objednávateľ:**

Obchodné meno: **Národná diaľničná spoločnosť a.s.**

Sídlo: Dúbravská cesta 14, 841 04 Bratislava

Zápis v obch.reg.: Okresný súd Bratislava I, Oddiel Sa, Vložka č. 3518/B

Štatutárny orgán: predstavenstvo, zastúpené: Ing. Juraj Tlapa, predseda predstavenstva

Mgr. Jaroslav Ivanco, podpredseda predstavenstva

**Osoby oprávnené na rokovanie:**

- vo veciach zmluvných JUDr. Jana Ježíková, vedúca odboru právneho

- vo veciach finančných Ing. Lýdia Valentová, vedúca odboru cien a finan. kontrolingu stavieb

- vo veciach technických Ing. Ivan Haršány, vedúci odboru mostov

Ing. Katarína Jesenáková, špecialista mostov

Monika Skuráková, odborný referent mostov

Ing. Zuzana Svečulová, vedúci SSÚD Trenčín

Technický dozor: Miroslav Šedivý, odborný referent mostov, SSÚD Trenčín

IČO: 35 919 001

DIČ: 202 193 7775

Č DPH: SK 202 193 7775 Bankové spojenie: UniCredit Bank Czech Republic and Slovakia a.s., pobočka

zahraničnej banky

IBAN: SK1111 0000 0066 2485 9013

SWIFT kód: UNCRSKBX

(ďalej len „**objednávateľ**“)

a

**Zhotoviteľ:**

Obchodné meno:

Sídlo:

Zápis v obch.reg.:

Štatutárny orgán:

Osoby oprávnené na rokovanie:

- vo veciach zmluvných

- vo veciach finančných

- vo veciach technických

IČO:

DIČ:

IČ DPH:

Bankové spojenie:

IBAN:

(ďalej len ,,**zhotoviteľ**“)

(objednávateľ a zhotoviteľ ďalej len „**zmluvné strany**“ alebo jednotlivo len „**zmluvná strana**“)

***Čl. I***

***Predmet zmluvy***

1. Predmetom tejto zmluvy je záväzok zhotoviteľa vykonať pre objednávateľa dielo ***„Oprava mosta ev.č. 50-069 cez Žitkovský potok, Drietoma"*** (ďalej len „**dielo**“), ktoré sa zaväzuje zhotoviteľ vykonať pre objednávateľa v súlade so súťažnými podkladmi, zmluvou, projektovou dokumentáciou, ktorá je prílohou č. 1 k časti B.1 Opis predmetu zákazky súťažných podkladov, a technicko-kvalitatívnymi podmienkami (ďalej len „**TKP**“) a záväzok objednávateľa zaplatiť zhotoviteľovi cenu za jeho vykonanie uvedenú v Čl. III tejto zmluvy.
2. Špecifikácia diela je uvedená v časti B.1 súťažných podkladov. TKP sú uvedené na webovej stránke [www.ssc.sk](http://www.ssc.sk).
3. Ak sa pri vykonaní diela vyskytne požiadavka naviac prác alebo nových prác na diele oproti súťažným podkladom, prípadne sa zmenší rozsah prác na diele, akákoľvek takáto zmena rozsahu diela musí byť písomne odsúhlasená objednávateľom (technickým dozorom) formou zápisu v stavebnom denníku. Zmenu rozsahu diela je možné vykonať buď uzatvorením dodatku  k tejto zmluve alebo zadaním novej zákazky postupom zadávania zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“). Cenu diela uvedenú v Čl. III tejto zmluvy je prípustné v tomto prípade zmeniť, ak naviac práce alebo nové práce budú mať na ňu preukázateľný vplyv. Zmena ceny diela môže byť vykonaná výlučne po udelení predchádzajúceho písomného súhlasu objednávateľa s touto zmenou a zmluvné strany sa zaväzujú ju upraviť písomne vo forme priebežne očíslovaného dodatku k tejto zmluve podľa postupu uvedeného v Čl. 14 bod 14.4 tejto zmluvy.

***Čl. II***

***Čas plnenia***

* 1. Zhotoviteľ sa zaväzuje, že uskutoční stavebné práce na diele v  termíne určenom objednávateľom a v súlade so vzájomne odsúhlaseným harmonogramom prác, ktorý ako neoddeliteľná súčasť tvorí Prílohu č. 1 tejto zmluvy, a to najneskôr do **14 (štrnásť) týždňov odo dňa začatia realizácie prác.** Zhotoviteľ je povinný písomne ohlásiť ukončenie stavebných prác objednávateľovi najneskôr do 2 (dvoch) dní od ich ukončenia.
  2. Zhotoviteľ sa zaväzuje spolu s oznámením o ukončení stavebných prác zaslať objednávateľovi aj výzvu na začatie preberacieho konania, pričom preberacie konanie sa musí začať najneskôr do 7 (sedem) dní odo dňa doručenia písomného ohlásenia zhotoviteľa o ukončení stavebných prác.
  3. Zhotoviteľ je povinný bez meškania, najneskôr do 5 (piatich) hodín, písomne zápisom do stavebného denníka oboznámiť objednávateľa o vzniku akejkoľvek udalosti, ktorá bráni alebo sťažuje vykonávanie diela s dôsledkom predĺženia zmluvnej lehoty uskutočnenia stavebných prác na diele podľa tohto článku. Predĺžením dohodnutej lehoty na vykonanie stavebných prác na diele zo strany zhotoviteľa nie je dotknutá povinnosť zhotoviteľa uhradiť zmluvnú pokutu za omeškanie podľa Čl. V tejto zmluvy okrem prípadov, keď k omeškaniu došlo z dôvodov vyššej moci.
  4. Objednávateľ sa zaväzuje odovzdať zhotoviteľovi priestor, ktorý je počas uskutočňovania prác na diele určený na vykonávanie týchto prác zhotoviteľom (ďalej len „**stavenisko**“) minimálne 5 (päť) pracovných dní pred dňom začatia vykonávania diela podľa harmonogramu prác podľa bodu 2.1 tohto článku zmluvy a zhotoviteľ sa zaväzuje stavenisko prevziať. O odovzdaní a prevzatí staveniska vyhotovia zmluvné strany *Zápis o odovzdaní a prevzatí staveniska*, ktorý podpíšu za zmluvné strany osoby oprávnené na rokovanie vo veciach technických a osoba vykonávajúca technický dozor objednávateľa. Odo dňa zápisničného odovzdania a prevzatia staveniska znáša nebezpečenstvo škody na diele zhotoviteľ.
  5. Zhotoviteľ je povinný začať vykonávať stavebné práce na diele najneskôr do 5 (piatich) pracovných dní odo dňa zápisničného odovzdania a prevzatia staveniska v súlade s harmonogramom prác, v opačnom prípade má objednávateľ nárok na odstúpenie od tejto zmluvy.
  6. Zhotoviteľ je povinný vykonávať práce na diele 7 (sedem) dní v týždni (teda aj počas víkendov a štátnych sviatkov) v predĺžených pracovných smenách min. od 06:00 hod. do 20:00 hod.

***Čl. III***

***Cena za vykonanie diela***

3.1 Cena za vykonanie diela /čo do rozsahu a množstva/ je totožná s ponúkanou cenou. Jednotkové ceny uvedené v Prílohe č. 2 tejto zmluvy – *Ocenený výkaz výmer* sú záväzné a pevné počas celého trvania tejto zmluvy nemenné a pokrývajú všetky zmluvné záväzky a všetky náležitosti nevyhnutné na riadne vykonanie a odovzdanie diela v rozsahu podľa tejto zmluvy a súťažných podkladov.

Celková cena bude predstavovať náklady na všetky materiály, technológie, práce, skúšky a všetky ostatné položky vynaložené zhotoviteľom na diele pri jeho realizácii, ktoré sú podľa zadávacej dokumentácie, technicko-kvalitatívnych podmienok, technických noriem a všeobecne záväzných právnych predpisov nevyhnutné na zhotovenie diela a jeho uvedenie do prevádzky.

Cena bez DPH:

DPH 20%:

Celková cena diela s DPH:

Cena slovom:

3.2 Cena za vykonanie diela v rozsahu a obsahu dohodnutom v Čl. I tejto zmluvy a v súťažných podkladoch je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov. Cena za dielo bude upravená podľa skutočne realizovaného množstva a druhu prác, a to dodatkom k zmluve v súlade so záznamami v stavebnom denníku.

3.3 Pri ocenení nových prác (t.j. pre ktoré neboli dohodnuté zmluvné jednotkové ceny pri podpise tejto zmluvy) budú zmluvné strany postupovať podľa časti B.2 súťažných podkladov, ktoré sú súčasťou tejto zmluvy ako Príloha č. 3 k tejto zmluve.

***Čl. IV***

***Platobné podmienky***

* 1. Zhotoviteľovi prislúcha úhrada len za skutočne vykonané práce.
  2. Fakturácia bude uskutočňovaná na základe mesačných faktúr vystavených zhotoviteľom a doporučene doručených na adresu sídla objednávateľa.
  3. Podkladom pre fakturáciu bude technickým dozorom potvrdený súpis skutočne vykonaných prác (ďalej len „**súpis**“) za príslušný predchádzajúci kalendárny mesiac, vyhotovený na základe rekapitulácie uvedenej v stavebnom denníku. Technický dozor potvrdí súpis až po predložení protokolov o kvalite zabudovávaných materiálov a zmesí /preukazné skúšky, certifikáty, resp. všetky výsledky všetkých kontrolných skúšok/.

4.4 Práce, ktoré zhotoviteľ vykoná bez predchádzajúceho písomného súhlasu objednávateľa alebo odchýlne od súťažných podkladov, zhotoviteľ nie je oprávnený fakturovať a nebudú mu uhradené.

4.5 Z fakturovanej sumy za vykonané práce zadrží objednávateľ 5% (päť percent) z celkovej ceny za vykonanie diela bez DPH (ďalej len „**zádržné**“). Táto skutočnosť bude uvedená v každej faktúre.

4.6 Spôsob uvoľnenia zádržného:

4.6.1 Zádržné slúži na zabezpečenie všetkých pohľadávok objednávateľa voči zhotoviteľovi, ktoré vzniknú z tohto zmluvného vzťahu. V prípade, ak zhotoviteľ odmietne po dobu plynutia záručnej doby odstrániť riadne reklamované vady diela, je zádržné určené na úhradu nákladov, ktoré objednávateľovi vznikli v súvislosti s odstránením týchto vád. V tomto prípade budú zmluvné strany postupovať podľa ustanovení § 358 a nasl. Obchodného zákonníka

4.6.2 Zádržné objednávateľ uvoľní po uplynutí záručnej doby diela do 30 (tridsať) dní od doručenia žiadosti zhotoviteľa adresovanej objednávateľovi, pokiaľ nenastali skutočnosti zakladajúce nárok objednávateľa postupovať podľa bodu 4.6.1 tohto článku zmluvy.

4.7 Zhotoviteľ nie je oprávnený požadovať úroky alebo úroky z omeškania zo zadržanej čiastky odo dňa zadržania až do momentu, kedy je objednávateľ povinný uvoľniť zádržné podľa bodu 4.6 tohto článku zmluvy.

4.8 Na účely fakturácie sa za deň dodania považuje posledný deň obdobia, na ktoré sa platba vzťahuje.

4.9 Splatnosť faktúr je 30 (tridsať) dní od doporučeného doručenia faktúr bez nedostatkov na adresu sídla objednávateľa.

4.10 Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len: „**zákon o DPH**“). Faktúra musí obsahovať aj nasledovné údaje: odvolávku na číslo zmluvy, prípadne číslo dodatku, referenčné číslo u objednávateľa, popis plnenia v zmysle predmetu zmluvy, bankové spojenie podľa zmluvy a musí k nej byť priložený súpis uvedený v bode 4.3 tohto článku zmluvy. V prípade aplikácie ustanovenia § 69 ods. 12 pís. j) zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikácie ustanovenia § 69 ods. 12 pís. j) zákona o DPH je zhotoviteľ povinný túto skutočnosť na faktúre výslovne uviesť. Ak faktúra nebude obsahovať vyššie uvedené údaje alebo k nej nebudú priložené požadované prílohy, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry. Zmluvné strany berú na vedomie, že za správnosť údajov na faktúre je zodpovedný výhradne zhotoviteľ a nevrátenie faktúry zo strany objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) zákona o DPH, je objednávateľ oprávnený na náhradu takto vzniknutej škody od zhotoviteľa v plnom rozsahu.

4.11 Obálka, v ktorej bude faktúra odosielaná, musí byť označená slovom ***FAKTÚRA***. Faktúra musí byť odoslaná doporučene. U faktúry odoslanej ako obyčajná poštová zásielka nie je možné účtovať úrok z omeškania z fakturovanej ceny.

***Čl. V***

***Zmluvné sankcie***

1. V prípade, ak zhotoviteľ nedodrží termín začatia vykonávania stavebných prác podľa Čl. II bod 2.5 tejto zmluvy, objednávateľ má nárok na zaplatenie zmluvnej pokuty vo výške 0,05% (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý aj začatý deň omeškania.
2. V prípade omeškania zhotoviteľa s ukončením stavebných prác podľa Čl. II bod 2.1 tejto zmluvy má objednávateľ nárok na zaplatenie zmluvnej pokuty vo výške 0,05% (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý aj začatý deň omeškania.
3. V prípade omeškania zhotoviteľa spočívajúceho v nedodržaní harmonogramu prác, objednávateľ má nárok na zaplatenie zmluvnej pokuty vo výške 0,05% (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý aj začatý deň omeškania.
4. V prípade omeškania zhotoviteľa s odstránením vád, resp. nedorobkov v preberacom konaní v lehote určenej podľa Čl. IX bod 9.6 tejto zmluvy, objednávateľ má nárok na zaplatenie zmluvnej pokuty vo výške 0,05 % (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý aj začatý deň omeškania.
5. V prípade omeškania objednávateľa so zaplatením faktúry má zhotoviteľ nárok na úrok z omeškania vo výške 0,05% (päť stotín percenta) z dlžnej sumy za každý deň omeškania.
6. V prípade, že počas vykonávania diela objednávateľ zistí, že zhotoviteľ nedodržal kvalitatívne parametre určené pre vykonanie diela podľa tejto zmluvy (Čl. X bod 10.1), objednávateľ má nárok na zaplatenie zmluvnej pokuty vo výške 0,5% (päť desatín percenta) z celkovej ceny diela s DPH uvedenej v bode 3.1 tejto zmluvy za každý zistený nedostatok. Zaplatením zmluvnej pokuty nie je dotknutá povinnosť zhotoviteľa vykonať dielo v súlade s touto zmluvou.
7. V prípade, že zhotoviteľ poruší povinnosť uvedenú v Čl. II bod 2.6 tejto zmluvy, má objednávateľ nárok na zaplatenie zmluvnej pokuty vo výške 500,- EUR (päťsto eur) za každý, aj začatý deň, pokiaľ porušenie trvá, a to za každé porušenie samostatne.
8. Zaplatením zmluvnej pokuty nie je dotknutý nárok objednávateľa na náhradu škody v plnej výške (napr. škoda, ktorá mu vznikne prípravou a zabezpečením miesta plnenia spočívajúcim v osadení dočasného dopravného značenia, prípadne inými na opravu nadväzujúcimi činnosťami). Vyčíslený a odôvodnený nárok je zhotoviteľ povinný uhradiť.
9. Ak zhotoviteľ poruší povinnosti dohodnuté v  tejto zmluve iným spôsobom, ako je uvedené v tomto článku, je objednávateľ oprávnený uplatniť si voči zhotoviteľovi zmluvnú pokutu vo výške 0,05% (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý, aj začatý deň trvania porušenia povinnosti a to samostatne za každé jednotlivé porušenie povinnosti. Týmto nie sú dotknuté nároky na náhradu škody v plnej výške v zmysle platných právnych predpisov.
10. Ustanoveniami Čl. V. tejto zmluvy nie sú dotknuté nároky na náhradu škody v plnej výške popri zmluvnej pokute v zmysle platných právnych predpisov.
11. V prípade vzájomných nárokov objednávateľa a zhotoviteľa, budú zmluvné strany postupovať podľa ustanovení § 358 a nasl. Obchodného zákonníka.

***Čl. VI***

***Záručná doba,******zodpovednosť za vady***

6.1 Záručná doba na dielo je 60 (šesťdesiat) mesiacov.

6.2 Záručná doba začína plynúť dňom písomného prevzatia diela na základe písomného odovzdávacieho a preberacieho protokolu v súlade s Čl. IX bodom 9.7 tejto zmluvy; počas záručnej doby zodpovedá zhotoviteľ za vzniknuté vady diela a je povinný ich na základe reklamácie objednávateľa odstrániť na svoje náklady najneskôr do 30 (tridsať) dní odo dňa doručenia reklamácie objednávateľom zhotoviteľovi, ak sa s prihliadnutím na povahu vady zmluvné strany písomne nedohodnú na skrátení a/alebo predĺžení tejto lehoty.

6.3 Uznanie reklamovanej vady diela je zhotoviteľ povinný písomne potvrdiť do 14 (štrnásť) dní odo dňa doručenia reklamácie, pričom v prípade neuznania reklamovanej vady, je zhotoviteľ povinný objednávateľovi oznámiť odmietnutie uznania vady s odôvodnením v uvedenej 14 (štrnásť) -dňovej lehote.

6.4 Ak zhotoviteľ napriek výzve objednávateľa neodstráni vady v  dohodnutej lehote, je objednávateľ oprávnený dať vady odstrániť na náklady zhotoviteľa tretej osobe.

6.5 Zhotoviteľ zodpovedá za to, že dielo má zmluvne dohodnuté vlastnosti a  že zodpovedá technickým predpisom a normám uplatneným v zmluve, a že nemá vady, ktoré by rušili alebo znižovali hodnotu a/alebo schopnosť jeho používania na obvyklé alebo zmluvne predpokladané účely.

6.6 V prípade, že pri preberaní diela alebo počas plynutia záručnej doby objednávateľ zistí vady diela spočívajúce v nedodržaní kvalitatívnych parametrov určených pre vykonanie diela podľa tejto zmluvy, je objednávateľ oprávnený požadovať od zhotoviteľa okrem zákonných nárokov aj predĺženie záručnej doby primerane podľa povahy nedostatku. Prípadné predĺženie záručnej doby diela sa vykoná uzavretím písomného priebežne číslovaného dodatku k tejto zmluve postupom podľa Čl. XV. bod 15.4.

6.7 Pred uplynutím záručnej doby zvolá objednávateľ hodnotenie stavu diela, ktoré bude vykonané v poslednom mesiaci záručnej doby spoločnou prehliadkou. Z prehliadky bude vyhotovený *Protokol o ukončení záručnej doby*, v ktorom bude zhodnotený stav diela ku koncu záručnej doby.

***Čl. VII***

***Podmienky vykonania diela***

* 1. Zhotoviteľ zodpovedá za bezpečnosť a ochranu zdravia vlastných zamestnancov, za ohrozenie bezpečnosti premávky na mieste plnenia a všetky prípadné škody zavinené svojou činnosťou. Pri uskutočňovaní prác je povinný dodržiavať všetky súvisiace predpisy o ochrane zdravia a bezpečnosti pri práci, predpisy o ochrane životného prostredia ako aj o bezpečnosti premávky na diaľnici vyplývajúce zo zákona č. 8/2009 Z. z. o cestnej premávke a o zmene a doplnení niektorých zákonov a vyhlášky MV SR č. 9/2009 Z. z., ktorou sa vykonáva zákon o cestnej premávke.
  2. Pred začatím vykonávania diela je zhotoviteľ povinný okamžite písomne upozorniť objednávateľa formou zápisu v stavebnom denníku na nedostatky na mieste plnenia brániace riadnemu začatiu s prácami.
  3. Odo dňa odovzdania staveniska je zhotoviteľ povinný viesť stavebný denník podľa zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov a príslušnej vykonávacej vyhlášky. Stavebný denník musí byť trvale prístupný účastníkom vykonávania diela a kontrolným orgánom na dohodnutom mieste na stavbe. Vedenie stavebného denníka sa končí dňom, keď sú odstránené všetky vady a nedorobky.
  4. Zhotoviteľ nevykoná žiadne zmeny prác bez písomného príkazu technického dozoru. Objednávateľ je oprávnený kontrolovať vykonávanie diela.
  5. V prípade, ak sa množstvo prác nezhoduje s množstvom uvedeným vo výkaze výmer, je zhotoviteľ povinný na túto skutočnosť bezodkladne, ešte pred vykonaním príslušnej práce, upozorniť objednávateľa.
  6. Zhotoviteľ je povinný v plnej miere rešpektovať organizáciu dopravy podľa podmienok určenia MDV SR podľa § 3 zákona č.135/1961 Zb. o pozemných komunikáciách v znení neskorších predpisov.
  7. Zmluvne nedohodnuté práce, nevyhnutné pre vykonanie diela, je zhotoviteľ na požiadanie objednávateľa povinný vykonať za podmienky dohody o kvalite, rozsahu, vplyvu na zmluvný termín odovzdania diela a cenu, a to všetko v súlade s ustanoveniami ZVO.
  8. Zhotoviteľ zodpovedá za primeraný poriadok a čistotu na stavenisku a je povinný odstraňovať na svoje náklady odpady a nečistoty vzniknuté jeho prácami.
  9. V prípade vzniku akýchkoľvek odpadov pri vykonávaní diela je zhotoviteľ zodpovedný za nakladanie s týmito odpadmi a v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**zákon o odpadoch**“) a je povinný plniť všetky povinnosti, ktoré prislúchajú držiteľovi odpadu v zmysle príslušných ustanovení zákona o odpadoch. Jedná sa najmä, nie však výlučne, o povinnosti držiteľa odpadu podľa § 14 zákona o odpadoch a s nimi súvisiace povinnosti držiteľa odpadu.
  10. Zhotoviteľ je zároveň povinný dodržiavať všetky povinnosti v zmysle Vyhlášky 366/2015 Z. z. o evidenčnej povinnosti a ohlasovacej povinnosti, vyhlášky č. 365/2015 Z. z., ktorou sa ustanovuje Katalóg odpadov a vyhlášky č. 371/2015 Z. z., ktorou sa vykonávajú niektoré ustanovenia zákona o odpadoch, ako aj v zmysle ostatných právnych predpisov v oblasti nakladania s odpadmi.
  11. Zhotoviteľ je povinný uchovávať všetky doklady preukazujúce spôsob nakladania s odpadom a v zmysle vyhlášky č. 366/2015 Z. z. o evidenčnej povinnosti a ohlasovacej povinnosti je povinný viesť evidenciu odpadov na Evidenčnom liste odpadov. K preberaniu diela podľa Čl. IX. bodu 9.2 alebo akejkoľvek časti diela alebo k preberaniu akéhokoľvek iného plnenia je zhotoviteľ povinný objednávateľovi odovzdať všetky doklady preukazujúce množstvo odpadov, spôsob nakladania s odpadmi, ktoré vznikli pri vykonávaní diela alebo pri plnení tejto zmluvy, vrátane Evidenčných listov odpadov podľa vyhlášky č. 366/2015 Z. z. o evidenčnej povinnosti a ohlasovacej povinnosti. Doklady o množstve a spôsobe nakladania s odpadmi podľa tohto bodu je zhotoviteľ objednávateľovi povinný predložiť alebo odovzdať aj kedykoľvek na vyžiadanie objednávateľa. Zároveň je zhotoviteľ všetky doklady podľa tohto bodu vzťahujúce sa k nakladaniu s odpadom počas celého kalendárneho roka odovzdať objednávateľovi po ukončení každého kalendárneho roka najneskôr však do 15. januára nasledujúceho kalendárneho roka.
  12. V prípade, ak vznikne objednávateľovi akákoľvek škoda v súvislosti s porušením povinností zhotoviteľa dodržiavať ustanovenia v oblasti nakladania s odpadmi podľa tohto článku, zhotoviteľ je povinný túto škodu v celom rozsahu objednávateľovi nahradiť.
  13. Zhotoviteľ je povinný organizovať práce a zo staveniska vypratať materiály a mechanizmy tak, aby nespôsobil zbytočné obmedzenie cestnej premávky.
  14. Zhotoviteľ berie na vedomie, že po ukončení stavebných prác sa dielo spúšťa do plnej prevádzky.
  15. Zhotoviteľ sa zaväzuje, že on i iná osoba, ktorej zdroje boli použité na preukázanie finančného a ekonomického postavenia spoločne preberajú zodpovednosť za plnenie tejto zmluvy.
  16. Na stavbe musí byť v priebehu vykonávania stavebných prác trvale prítomný zástupca zhotoviteľa, poverený riadením prác - ***stavbyvedúci***.
  17. Zhotoviteľ sa zaväzuje, že nebude v súvislosti s predmetom zmluvy v súvislosti s vykonávaním činnosti, ktorá je predmetom zmluvy zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „**zákon o nelegálnej prác**i“), v spojení so zákonom č. 311/2001 Z. z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
  18. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú objednávateľovi na základe tejto zmluvy dodáva alebo poskytuje zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u zhotoviteľa a zhotoviteľ sa zaväzuje túto pokutu objednávateľovi nahradiť.
  19. Označenie staveniska zabezpečí objednávateľ (príslušné SSÚD alebo SSÚR) v zmysle platných právnych predpisov Slovenskej republiky. Zabezpečenie a údržba dočasného dopravného značenia pre usmernenie dopravy počas vykonávania prác nie je súčasťou dodávky diela. V prípade, ak z viny zhotoviteľa nebude využitý čas trvania dopravného obmedzenia (prestoje zavinené zhotoviteľom), objednávateľ má nárok na úhradu nákladov za prenájom prenosných dopravných značiek zhotoviteľom, a to za dobu trvania prestoja a v zmysle aktuálne platného cenníka objednávateľa. Táto skutočnosť bude uvedená v stavebnom denníku.

***Čl. VIII***

***Subdodávatelia***

8.1 Zhotoviteľ nesmie dielo ako celok odovzdať na dodanie inému subjektu. Časť diela môže zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí Prílohu č. 4 tejto zmluvy. Súhlas objednávateľa s dodaním diela prostredníctvom subdodávateľa nezbavuje zhotoviteľa povinnosti a zodpovednosti za všetky práce a činnosti subdodávateľa.

8.2 Ak sa na zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“), potom je zhotoviteľ, ako aj jeho subdodávatelia, povinný dodržať túto povinnosť po celú dobu trvania tejto zmluvy, pričom zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti zhotoviteľa podľa predchádzajúcej vety, má objednávateľ nárok na zmluvnú pokutu vo výške 500,- EUR (päťsto eur) za každý, aj začatý deň porušenia, pričom porušenie uvedenej povinnosti, ktoré trvá dlhšie ako 30 (tridsať) dní sa považuje za podstatné porušenie tejto zmluvy.

8.3 Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe zmluvy výlučne formou písomného priebežne číslovaného dodatku k tejto zmluve postupom podľa Čl. XV bod 15.4 tejto zmluvy. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, a to v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa atď.). Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, a to v prípade, ak mu takáto povinnosť zo zákona o registri partnerov verejného sektora vyplýva.

8.4 Zhotoviteľ vyhlasuje, že Príloha č. 4 k tejto zmluve obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**údaje**“). Zmenu údajov akéhokoľvek aktuálneho subdodávateľa je zhotoviteľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto  zmluve. V prípade nesplnenia povinnosti zhotoviteľa v zmysle predchádzajúcej vety má objednávateľ nárok na zmluvnú pokutu vo výške 500,- EUR (päťsto eur) za každý jeden neoznámený zmenený údaj, ako aj náhradu škody, ktorá objednávateľovi v tejto súvislosti vznikne. V dodatku k zmluve, ktorým sa mení pôvodný subdodávateľ, je zhotoviteľ povinný uviesť aktuálne a úplné údaje nového subdodávateľa.

## 8.5 V prípade, ak zhotoviteľ preukazoval splnenie podmienok účasti podľa § 33 ZVO inou osobou, je povinný pri plnení zmluvy skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení zmluvy skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. V prípade nedodržania týchto povinností je zhotoviteľ povinný zaplatiť objednávateľovi zmluvnú pokutu za každé takéto porušenie vo výške 5.000,- EUR (slovom: päťtisíc EUR). Porušenie týchto povinností sa považuje za podstatné porušenie tejto zmluvy. Objednávateľ je zároveň oprávnený odstúpiť od tejto zmluvy.

***Čl. IX***

***Preberanie diela***

1. Žiadna časť diela nesmie byť zakrytá bez súhlasu technického dozoru objednávateľa a zhotoviteľ je povinný umožniť technickému dozoru skontrolovať akúkoľvek časť diela.
2. Najneskôr ku dňu začatia  preberacieho konania podľa Čl. II bod 2.2 tejto zmluvy je zhotoviteľ povinný odovzdať objednávateľovi kompletnú *Správu o hodnotení kvality stavebných prác*, odsúhlasenú laboratóriom objednávateľa - 2 paré, stavebný denník s rekapituláciou výmer a 3 x (trikrát) projekt skutočného vyhotovenia stavby a 1x (jedenkrát) v digitálnej forme.
3. Objednávateľ (technický dozor) pripraví k preberaciemu konaniu celkové hodnotenie kvality vykonaných stavebných prác, ktorého jedno vyhotovenie odovzdá zhotoviteľovi pred začatím preberacieho konania.
4. Preberanie diela bude vykonané v súlade s TKP, podľa zákona č. 133/2013 Z. z. o stavebných výrobkoch v znení neskorších predpisov a v súlade s kontrolným a skúšobným plánom. O odovzdaní jednotlivých konštrukčných častí diela pred ich zakrytím budú vykonané záznamy v stavebnom denníku, ktoré potvrdí svojím podpisom technický dozor, čo však nezbavuje zhotoviteľa zodpovednosti za prípadné vady, nedostatky alebo nedorobky. Skutočnosť, že objednávateľ skontroloval výkresy, výpočty, dodávky a vykonané práce, nezbavuje zhotoviteľa zodpovednosti za prípadné vady, nedostatky a nedorobky.
5. Za riadne ukončené dielo sa považuje dielo ukončené riadne a včas, bez vád a v súlade s kvalitatívnymi požiadavkami kladenými na dielo podľa zmluvy, súťažných podkladov a všetkých technických noriem.
6. V prípade, ak po začatí preberacieho konania objednávateľ zistí vady, resp. nedorobky na diele, zmluvné strany spíšu *Záznam zo začatia preberacieho konania stavby* (ďalej len „**záznam**“), v ktorom spíšu vady, resp. nedorobky na diele. V zázname objednávateľ určí zhotoviteľovi lehotu na odstránenie vád, resp. nedorobkov na diele. Zhotoviteľ je povinný vady, resp. nedorobky odstrániť v lehote stanovenej objednávateľom.
7. Ak po začatí preberacieho konania objednávateľ nezistí vady, resp. nedorobky na diele alebo ak vady, resp. nedorobky budú odstránené podľa bodu 9.6 tohto článku zmluvy, o odovzdaní a prevzatí diela spíšu zmluvné strany Odovzdávací - preberací protokol, ktorý podpíšu za zmluvné strany osoby oprávnené konať v technických veciach a technický dozor objednávateľa. Dňom podpísania Odovzdávacieho- preberacieho protokolu oboma zmluvnými stranami prechádza na objednávateľa nebezpečenstvo škody na diele.

***Čl. X***

***Kvalita vykonaných prác***

1. Zhotoviteľ sa zaväzuje dielo vykonať podľa TKP a podľa STN a EN platných a účinných v čase predkladania ponuky. Pokiaľ v priebehu vykonávania diela dôjde k zmene predpisov a noriem uvedených v prvej vete,  zhotoviteľ je povinný na túto skutočnosť upozorniť osobu vykonávajúcu technický dozor objednávateľa a čakať na jeho pokyn ďalšieho postupu.
2. Minimálne 14 (štrnásť) dní pred realizáciou jednotlivých technológií je zhotoviteľ povinný predložiť objednávateľovi technologický predpis /postup spracovaný pre konkrétnu technológiu, certifikáty kvality a preukazné skúšky všetkých materiálov zabudovávaných do konštrukcie na odsúhlasenie laboratóriom objednávateľa.
3. Zhotoviteľ sa zaväzuje ku dňu podpísania zmluvy predložiť objednávateľovi kontrolný a skúšobný plán /príručka kvality/.
4. V prípade, že pri preberaní diela alebo počas plynutia záručnej doby objednávateľ zistí vady diela spočívajúce v nedodržaní kvalitatívnych parametrov určených pre vykonanie diela podľa tejto zmluvy (bod 10.1 tohto článku zmluvy) je objednávateľ oprávnený požadovať od zhotoviteľa okrem zákonných nárokov aj predĺženie záručnej doby primerane podľa povahy nedostatku. Prípadné predĺženie záručnej doby sa vykoná pre dielo uzavretím dodatku k zmluve.

***Čl. XI***

***Spolupráca zhotoviteľa s objednávateľom na stavbe***

1. Zhotoviteľ poveruje funkciou stavbyvedúceho ......................................... a v prípade jeho neprítomnosti ........................................., ktorý je oprávnený ho zastupovať pri prevzatí staveniska, mesačnom zisťovaní skutočne vykonaných prác, na kontrolných dňoch, pri vykonávaní predpísaných skúšok, odovzdaní jednotlivých častí diela celého diela a vystavení faktúr.
2. Objednávateľ poveruje funkciou technického dozoru osoby: Miroslav Šedivý, odborný referent mostov, SSÚD Trenčín. V ich neprítomnosti bude technický dozor vykonávať poverený zástupca objednávateľa – menovite bude upresnený pri odovzdaní staveniska. Technický dozor bude zastupovať objednávateľa pri odovzdaní staveniska, zisťovaní skutočne vykonaných prác, na kontrolných dňoch, pri kontrole vykonávania predpísaných skúšok, odovzdaní diela a kontrole vystavených faktúr.
3. V prípade zmeny stavbyvedúceho počas trvania zmluvy, zhotoviteľ je oprávnený zmeniť stavbyvedúceho len s predchádzajúcim písomným súhlasom objednávateľa. Objednávateľom písomne odsúhlasená osoba stavbyvedúceho je poverená výkonom funkcie až do doby ukončenia platnosti tejto zmluvy, resp. do doby odsúhlasenia novej zmeny uvedenej osoby. Nový stavbyvedúci musí spĺňať podmienky účasti podľa ust. § 34 ods. 1 ZVO určené pre činnosť stavbyvedúceho, ktorých splnenie preukazoval zhotoviteľ vo verejnom obstarávaní. Súhlas objednávateľa nezbavuje zhotoviteľa povinnosti a zodpovednosti za činnosti stavbyvedúceho. Objednávateľ má právo požiadať zhotoviteľa o zmenu stavbyvedúceho vybratého zhotoviteľom, ak nový stavbyvedúci nespĺňa uvedené podmienky účasti.
4. V prípade stavbyvedúceho, ktorý vykonáva činnosť v postavení samostatne zárobkovo činnej osoby a bola ním preukazovaná technická a odborná spôsobilosť v zmysle §34 ods. 1 ZVO, je zhotoviteľ oprávnený zmeniť osobu stavbyvedúceho iba za dodržania podmienok uvedených v § 34 ods. 3 ZVO.

***Čl. XII***

***Sociálne hľadisko***

* 1. Zmluvné strany sa dohodli, že v rámci plnenia predmetu tejto zmluvy majú v súlade s § 2 ods. 5 písm. p) a § 10 ods. 7 ZVO záujem na zavedení pozitívneho sociálneho vplyvu, a to prostredníctvom použitia *sociálneho hľadiska* (ďalej len „**sociálne hľadisko**“).
  2. Objednávateľ a zhotoviteľ sa v súlade s ustanoveniami ZVO uvedenými v bode 12.1 tohto článku zmluvy dohodli, že zhotoviteľ bude predmet plnenia tejto zmluvy vykonávať prostredníctvom najmenej 1 (jednej) osoby, ktorá je s ním, alebo s jeho subdodávateľom/mi v pracovnoprávnom alebo inom obdobnom pracovnom vzťahu a ktorá zároveň spĺňa alebo pred nástupom do zamestnania spĺňala postavenie znevýhodneného uchádzača o zamestnanie podľa § 8 ods. 1) a 2) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Zhotoviteľ zamestnanie takejto osoby potvrdí Čestným vyhlásením o plnení povinnosti sociálneho verejného obstarávania, ktorá je ako Príloha č. 6 neoddeliteľnou súčasťou tejto zmluvy.
  3. Zhotoviteľ sa zaväzuje, že ku dňu začatia realizácie diela ako aj počas celej doby jeho realizácie bude zamestnávať on alebo jeho subdodávatelia v pracovnoprávnom alebo inom obdobnom vzťahu najmenej 1 (jednu) osobu, ktorá spĺňa minimálne 1 (jedno) kritérium sociálneho hľadiska:

1. zamestnanec je mladší ako 26 rokov veku a ukončil príslušným stupňom vzdelania sústavnú prípravu na povolanie v dennej forme štúdia pred menej ako dvomi rokmi a od jej ukončenia nemal pravidelne platené zamestnanie,
2. zamestnanec je starší ako 50 rokov veku,
3. zamestnanec bol pred nástupom do zamestnania vedený v evidencii uchádzačov o zamestnanie najmenej 12 po sebe nasledujúcich mesiacov,
4. zamestnanec, ktorý dosiahol vzdelanie nižšie ako stredné odborné vzdelanie podľa § 16 ods. 4 písm. b) zákona č. 245/2008 Z. z. o výchove a vzdelávaní a o zmene a doplnení niektorých zákonov,
5. zamestnanec, ktorý najmenej 12 po sebe nasledujúcich kalendárnych mesiacov pred zaradením do evidencie uchádzačov o zamestnanie nemal pravidelne platené zamestnanie,
6. zamestnanec štátny príslušník tretej krajiny, ktorému bol udelený azyl alebo ktorému bola poskytnutá doplnková ochrana, podľa § 2 písm. b) zákona č. 480/2002 Z. z. o azyle a o zmene a doplnení niektorých zákonov v znení zákona č. 692/2006 Z. z.,
7. zamestnanec, ktorý žije ako osamelá dospelá osoba s jednou alebo viacerými osobami odkázanými na jeho starostlivosť alebo starajúca sa aspoň o jedno dieťa pred skončením povinnej školskej dochádzky podľa § 19 zákona č. 245/2008 Z. z. v znení zákona č. 324/2012 Z. z.,
8. občan so zdravotným postihnutím.
   1. Objednávateľ má právo vyžiadať si od zhotoviteľa kedykoľvek počas účinnosti tejto zmluvy informácie o tom, ako plní ustanovenia tohto článku zmluvy a zhotoviteľ je povinný poskytnúť objednávateľovi nevyhnutne potrebnú súčinnosť, ktorou preukáže pravdivosť údajov uvedených v Prílohe č. 6.

***Čl. XIII***

***Ukončenie zmluvy***

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od zmluvy a výpoveďou objednávateľa.
  2. V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len „**deň zániku zmluvy dohodou**“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
  3. V prípade odstúpenia od zmluvy sa zmluvné strany budú riadiť ustanoveniami § 344 a nasl. Obchodného zákonníka. Odstúpenie od zmluvy musí mať písomnú formu, musí byť doručené druhej zmluvnej strane a je účinné dňom doručenia odstúpenia zmluvnej strane, ktorá svoju povinnosť porušila.
  4. Objednávateľ je oprávnený okamžite odstúpiť od zmluvy v prípade podstatného porušenia zmluvy zhotoviteľom. Na účely tejto zmluvy sa za podstatné porušenie zmluvy zhotoviteľom považuje najmä:

a) ak sa preukáže, že zhotoviteľ v rámci procesu verejného obstarávania, výsledkom ktorého je uzatvorenie tejto zmluvy predložil nepravdivé doklady alebo uviedol nepravdivé, neúplné alebo skreslené údaje,

b) ak zhotoviteľ poruší ustanovenie bodu 2.5, 2.6, 7.2, 7.3, 7.6, 7.9, 7.10, 7.11, 7.18, Čl. VIII, 14.2.

c) ak je zrejmé, že z dôvodov na strane zhotoviteľa dielo nebude vykonané včas alebo riadne

d) v ďalších prípadoch uvedených v ZVO.

* 1. Objednávateľ je tiež oprávnený okamžite odstúpiť od tejto zmluvy v prípade, ak zhotoviteľ vstúpil do likvidácie, na jeho majetok bol vyhlásený konkurz, bol podaný  návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov zhotoviteľa v zmysle tejto zmluvy je vážne ohrozené, ako aj v prípade, že na miesto zhotoviteľa vstúpi iná osoba následkom právneho nástupníctva. Objednávateľ je tiež oprávnený odstúpiť od tejto zmluvy aj v prípadoch uvedených v ZVO.
  2. V prípade nepodstatného porušenia zmluvy sú zmluvné strany oprávnené od zmluvy odstúpiť po márnom uplynutí primeranej lehoty stanovenej v písomnej výzve druhej zmluvnej strany na odstránenie konania v rozpore so zmluvou, prílohami a právnymi predpismi ako aj následkov takéhoto konania, ktorá bude riadne doručená na adresu sídla druhej zmluvnej strany. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 (desať) kalendárnych dní.
  3. Na účely tejto zmluvy sa za nepodstatné porušenie zmluvy zo strany zhotoviteľa považuje najmä:

a) ak zhotoviteľ nedodrží lehoty, resp. termíny uvedené v Čl. II. tejto zmluvy okrem lehoty uvedenej v Čl. II. bod 2.5 tejto zmluvy,

b) ak zhotoviteľ nedodržiava kvalitu vykonávania diela podľa TKP, STN a EN a vady zistené objednávateľom počas vykonávania diela neodstráni v dohodnutých termínoch a dohodnutým spôsobom podľa tejto zmluvy,

c) ak je zhotoviteľ pre okolnosti na jeho strane podľa harmonogramu prác v omeškaní viac ako 5 (päť) kalendárnych dní.

* 1. Objednávateľ je oprávnený vypovedať zmluvu bez uvedenia dôvodu. Výpoveď musí mať písomnú formu. Výpovedná lehota je 2 (dva) týždne a začína plynúť dňom doručenia výpovede zhotoviteľovi.
  2. V prípade výpovede zmluvy podľa bodu 12.8 tohto článku zmluvy má zhotoviteľ nárok, aby mu objednávateľ zaplatil časť ceny diela uvedenú v bode 3.1 tejto zmluvy zodpovedajúcu vykonaným prácam na diele ku dňu uplynutia výpovednej lehoty. Do 14 (štrnástich) dní odo dňa uplynutia výpovednej lehoty je zhotoviteľ povinný odovzdať objednávateľovi dielo, resp. časti diela vrátane súvisiacej dokumentácie v stave zodpovedajúcom vykonaným prácam na diele ku dňu uplynutia výpovednej lehoty. Odovzdanie a prevzatie podľa tohto bodu sa uskutoční podpísaním Odovzdávacieho- preberacieho protokolu osobami oprávnenými konať v technických veciach.
  3. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akúkoľvek inú zmena majúcu priamy vplyv na plnenie zo strany zhotoviteľa, je zhotoviteľ povinný oznámiť tieto skutočnosti objednávateľovi najneskôr do 10 (desať) kalendárnych dní odo dňa, kedy tieto skutočnosti nastali. Ak tak neurobí, zodpovedá v plnej výške za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od tejto zmluvy. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii predloží aj potvrdenie príslušnej banky.

***Čl. XIV***

***Doručovanie***

* 1. Zmluvné strany sa dohodli, že písomná komunikácia podľa tejto zmluvy alebo v súvislosti s touto zmluvou sa bude doručovať doporučene poštou, kuriérom alebo osobne. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty *„adresát neznámy“* alebo *„adresát sa odsťahoval“* alebo s inou poznámkou podobného významu, za deň doručenia sa považuje deň vrátenia zásielky odosielateľovi.

***Čl. XV***

***Záverečné ustanovenia***

* 1. Práva a povinnosti zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými a účinnými v Slovenskej republike. Zmluvné strany sa dohodli, že v prípade vzniku sporov zmluvných strán týkajúcich  sa tejto zmluvy a jej aplikácie, ak sa ich nepodarí urovnať iným spôsobom a jednou zo zmluvných strán je zahraničný subjekt, je daná právomoc a príslušnosť súdov Slovenskej republiky.
  2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa. V prípade, že zhotoviteľom je združenie bez právnej subjektivity, účastníci zmluvy na strane zhotoviteľa sa nemôžu zmeniť bez predchádzajúceho písomného súhlasu objednávateľa. Porušenie povinností podľa tohto bodu zo strany zhotoviteľa sa považuje za podstatné porušenie zmluvy a oprávňuje objednávateľa od zmluvy odstúpiť. Nárok objednávateľa na náhradu škody tým nie je dotknutý.
  3. Zmluva je vyhotovená v 5 (piatich) rovnopisoch, pričom pre objednávateľa sú určené 3 (tri) rovnopisy a pre zhotoviteľa 2 (dva) rovnopisy.
  4. Zmluvné strany sa dohodli, že túto zmluvu je možné zmeniť len písomnými číslovanými dodatkami a dohoda o skončení zmluvy musí byť písomná. Dodatok k zmluve ako aj dohoda o skončení zmluvy musia byť podpísané oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k zmluve alebo dohody o ukončení zmluvy nedošlo. Zhotoviteľ berie na vedomie, že objednávateľ je povinný pri uzatváraní dodatkov ku zmluve postupovať podľa § 18 ZVO.
  5. Zmluvné strany prehlasujú, že sa s obsahom zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
  6. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
  7. Neoddeliteľnou súčasťou zmluvy sú prílohy:

1. Harmonogram postupu a trvania prác
2. Ocenený výkaz výmer
3. Spôsob určenia ceny
4. Zoznam subdodávateľov a podiel subdodávok
5. Opis predmetu zákazky
6. Čestné vyhlásenie o plnení povinnosti sociálneho verejného obstarávania
   1. Súčasťou zmluvy sú súťažné podklady objednávateľa, ponuka zhotoviteľa a vysvetlenie súťažných podkladov. V prípade, ak vysvetlenia súťažných podkladov menia alebo dopĺňajú ustanovenia zmluvy, v takom prípade majú pred týmito ustanoveniami zmluvy prednosť a platia vysvetlenia súťažných podkladov.

V ........................... dňa................ V .............................dňa .......................

Zhotoviteľ: Objednávateľ:

....................................................... .........................................................

**[názov obchodnej spoločnosti/ Národná diaľničná spoločnosť, a.s.**

**alebo titul meno priezvisko]** Ing. Juraj Tlapa

[titul, meno, priezvisko konajúcej osoby] predseda predstavenstva

[funkcia konajúcej osoby]

...........................................................

**Národná diaľničná spoločnosť, a.s.**

Mgr. Jaroslav Ivanco

podpredseda predstavenstva

**Obchodné podmienky na uskutočnenie stavebných prác pre časť č. 2 predmetu zákazky: „Oprava mosta ev. č. 50-070 cez potok Drietomica, Drietoma“**

**Zmluva o dielo**

**číslo objednávateľa: ZM/2021/**

**číslo zhotoviteľa: ZM/2021/**

**„Oprava mosta ev.č. 50-070 cez potok Drietomica, Drietoma“**

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník“) a § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**(ďalej len „zmluva“)**

**Zmluvné strany**

**Objednávateľ:**

Obchodné meno: **Národná diaľničná spoločnosť a.s.**

Sídlo: Dúbravská cesta 14, 841 04 Bratislava

Zápis v obch.reg.: Okresný súd Bratislava I, Oddiel Sa, Vložka č. 3518/B

Štatutárny orgán: predstavenstvo, zastúpené: Ing. Juraj Tlapa, predseda predstavenstva

Mgr. Jaroslav Ivanco, podpredseda predstavenstva

**Osoby oprávnené na rokovanie:**

- vo veciach zmluvných JUDr. Jana Ježíková, vedúca odboru právneho

- vo veciach finančných Ing. Lýdia Valentová, vedúca odboru cien a finan. kontrolingu stavieb

- vo veciach technických Ing. Ivan Haršány, vedúci odboru mostov

Ing. Katarína Jesenáková, špecialista mostov

Monika Skuráková, odborný referent mostov

Ing. Zuzana Svečulová, vedúci SSÚD Trenčín

Technický dozor: Miroslav Šedivý, odborný referent mostov, SSÚD Trenčín

IČO: 35 919 001

DIČ: 202 193 7775

Č DPH: SK 202 193 7775 Bankové spojenie: UniCredit Bank Czech Republic and Slovakia a.s., pobočka

zahraničnej banky

IBAN: SK1111 0000 0066 2485 9013

SWIFT kód: UNCRSKBX

(ďalej len „**objednávateľ**“)

a

**Zhotoviteľ:**

Obchodné meno:

Sídlo:

Zápis v obch.reg.:

Štatutárny orgán:

Osoby oprávnené na rokovanie:

- vo veciach zmluvných

- vo veciach finančných

- vo veciach technických

IČO:

DIČ:

IČ DPH:

Bankové spojenie:

IBAN:

(ďalej len ,,**zhotoviteľ**“)

(objednávateľ a zhotoviteľ ďalej len „**zmluvné strany**“ alebo jednotlivo len „**zmluvná strana**“)

***Čl. I***

***Predmet zmluvy***

1. Predmetom tejto zmluvy je záväzok zhotoviteľa vykonať pre objednávateľa dielo ***„Oprava mosta ev.č. 50-069 cez Žitkovský potok, Drietoma"*** (ďalej len „**dielo**“), ktoré sa zaväzuje zhotoviteľ vykonať pre objednávateľa v súlade so súťažnými podkladmi, zmluvou, projektovou dokumentáciou, ktorá je prílohou č. 1 k časti B.1 Opis predmetu zákazky súťažných podkladov, a technicko-kvalitatívnymi podmienkami (ďalej len „**TKP**“) a záväzok objednávateľa zaplatiť zhotoviteľovi cenu za jeho vykonanie uvedenú v Čl. III tejto zmluvy.
2. Špecifikácia diela je uvedená v časti B.1 súťažných podkladov. TKP sú uvedené na webovej stránke [www.ssc.sk](http://www.ssc.sk).
3. Ak sa pri vykonaní diela vyskytne požiadavka naviac prác alebo nových prác na diele oproti súťažným podkladom, prípadne sa zmenší rozsah prác na diele, akákoľvek takáto zmena rozsahu diela musí byť písomne odsúhlasená objednávateľom (technickým dozorom) formou zápisu v stavebnom denníku. Zmenu rozsahu diela je možné vykonať buď uzatvorením dodatku  k tejto zmluve alebo zadaním novej zákazky postupom zadávania zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“). Cenu diela uvedenú v Čl. III tejto zmluvy je prípustné v tomto prípade zmeniť, ak naviac práce alebo nové práce budú mať na ňu preukázateľný vplyv. Zmena ceny diela môže byť vykonaná výlučne po udelení predchádzajúceho písomného súhlasu objednávateľa s touto zmenou a zmluvné strany sa zaväzujú ju upraviť písomne vo forme priebežne očíslovaného dodatku k tejto zmluve podľa postupu uvedeného v Čl. 14 bod 14.4 tejto zmluvy.

***Čl. II***

***Čas plnenia***

* 1. Zhotoviteľ sa zaväzuje, že uskutoční stavebné práce na diele v  termíne určenom objednávateľom a v súlade so vzájomne odsúhlaseným harmonogramom prác, ktorý ako neoddeliteľná súčasť tvorí Prílohu č. 1 tejto zmluvy, a to najneskôr do **14 (štrnásť) týždňov odo dňa začatia realizácie prác.** Zhotoviteľ je povinný písomne ohlásiť ukončenie stavebných prác objednávateľovi najneskôr do 2 (dvoch) dní od ich ukončenia.
  2. Zhotoviteľ sa zaväzuje spolu s oznámením o ukončení stavebných prác zaslať objednávateľovi aj výzvu na začatie preberacieho konania, pričom preberacie konanie sa musí začať najneskôr do 7 (sedem) dní odo dňa doručenia písomného ohlásenia zhotoviteľa o ukončení stavebných prác.
  3. Zhotoviteľ je povinný bez meškania, najneskôr do 5 (piatich) hodín, písomne zápisom do stavebného denníka oboznámiť objednávateľa o vzniku akejkoľvek udalosti, ktorá bráni alebo sťažuje vykonávanie diela s dôsledkom predĺženia zmluvnej lehoty uskutočnenia stavebných prác na diele podľa tohto článku. Predĺžením dohodnutej lehoty na vykonanie stavebných prác na diele zo strany zhotoviteľa nie je dotknutá povinnosť zhotoviteľa uhradiť zmluvnú pokutu za omeškanie podľa Čl. V tejto zmluvy okrem prípadov, keď k omeškaniu došlo z dôvodov vyššej moci.
  4. Objednávateľ sa zaväzuje odovzdať zhotoviteľovi priestor, ktorý je počas uskutočňovania prác na diele určený na vykonávanie týchto prác zhotoviteľom (ďalej len „**stavenisko**“) minimálne 5 (päť) pracovných dní pred dňom začatia vykonávania diela podľa harmonogramu prác podľa bodu 2.1 tohto článku zmluvy a zhotoviteľ sa zaväzuje stavenisko prevziať. O odovzdaní a prevzatí staveniska vyhotovia zmluvné strany *Zápis o odovzdaní a prevzatí staveniska*, ktorý podpíšu za zmluvné strany osoby oprávnené na rokovanie vo veciach technických a osoba vykonávajúca technický dozor objednávateľa. Odo dňa zápisničného odovzdania a prevzatia staveniska znáša nebezpečenstvo škody na diele zhotoviteľ.
  5. Zhotoviteľ je povinný začať vykonávať stavebné práce na diele najneskôr do 5 (piatich) pracovných dní odo dňa zápisničného odovzdania a prevzatia staveniska v súlade s harmonogramom prác, v opačnom prípade má objednávateľ nárok na odstúpenie od tejto zmluvy.
  6. Zhotoviteľ je povinný vykonávať práce na diele **7 (sedem) dní v týždni** **(teda aj počas víkendov a štátnych sviatkov)** **v predĺžených pracovných smenách** **min. od 06:00 hod. do 20:00 hod.**

***Čl. III***

***Cena za vykonanie diela***

3.1 Cena za vykonanie diela /čo do rozsahu a množstva/ je totožná s ponúkanou cenou. Jednotkové ceny uvedené v Prílohe č. 2 tejto zmluvy – *Ocenený výkaz výmer* sú záväzné a pevné počas celého trvania tejto zmluvy nemenné a pokrývajú všetky zmluvné záväzky a všetky náležitosti nevyhnutné na riadne vykonanie a odovzdanie diela v rozsahu podľa tejto zmluvy a súťažných podkladov.

Celková cena bude predstavovať náklady na všetky materiály, technológie, práce, skúšky a všetky ostatné položky vynaložené zhotoviteľom na diele pri jeho realizácii, ktoré sú podľa zadávacej dokumentácie, technicko-kvalitatívnych podmienok, technických noriem a všeobecne záväzných právnych predpisov nevyhnutné na zhotovenie diela a jeho uvedenie do prevádzky.

Cena bez DPH:

DPH 20%:

Celková cena diela s DPH:

Cena slovom:

3.2 Cena za vykonanie diela v rozsahu a obsahu dohodnutom v Čl. I tejto zmluvy a v súťažných podkladoch je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov. Cena za dielo bude upravená podľa skutočne realizovaného množstva a druhu prác, a to dodatkom k zmluve v súlade so záznamami v stavebnom denníku.

3.3 Pri ocenení nových prác (t.j. pre ktoré neboli dohodnuté zmluvné jednotkové ceny pri podpise tejto zmluvy) budú zmluvné strany postupovať podľa časti B.2 súťažných podkladov, ktoré sú súčasťou tejto zmluvy ako Príloha č. 3 k tejto zmluve.

***Čl. IV***

***Platobné podmienky***

* 1. Zhotoviteľovi prislúcha úhrada len za skutočne vykonané práce.
  2. Fakturácia bude uskutočňovaná na základe mesačných faktúr vystavených zhotoviteľom a doporučene doručených na adresu sídla objednávateľa.
  3. Podkladom pre fakturáciu bude technickým dozorom potvrdený súpis skutočne vykonaných prác (ďalej len „**súpis**“) za príslušný predchádzajúci kalendárny mesiac, vyhotovený na základe rekapitulácie uvedenej v stavebnom denníku. Technický dozor potvrdí súpis až po predložení protokolov o kvalite zabudovávaných materiálov a zmesí /preukazné skúšky, certifikáty, resp. všetky výsledky všetkých kontrolných skúšok/.

4.4 Práce, ktoré zhotoviteľ vykoná bez predchádzajúceho písomného súhlasu objednávateľa alebo odchýlne od súťažných podkladov, zhotoviteľ nie je oprávnený fakturovať a nebudú mu uhradené.

4.5 Z fakturovanej sumy za vykonané práce zadrží objednávateľ 5% (päť percent) z celkovej ceny za vykonanie diela bez DPH (ďalej len „**zádržné**“). Táto skutočnosť bude uvedená v každej faktúre.

4.6 Spôsob uvoľnenia zádržného:

4.6.1 Zádržné slúži na zabezpečenie všetkých pohľadávok objednávateľa voči zhotoviteľovi, ktoré vzniknú z tohto zmluvného vzťahu. V prípade, ak zhotoviteľ odmietne po dobu plynutia záručnej doby odstrániť riadne reklamované vady diela, je zádržné určené na úhradu nákladov, ktoré objednávateľovi vznikli v súvislosti s odstránením týchto vád. V tomto prípade budú zmluvné strany postupovať podľa ustanovení § 358 a nasl. Obchodného zákonníka

4.6.2 Zádržné objednávateľ uvoľní po uplynutí záručnej doby diela do 30 (tridsať) dní od doručenia žiadosti zhotoviteľa adresovanej objednávateľovi, pokiaľ nenastali skutočnosti zakladajúce nárok objednávateľa postupovať podľa bodu 4.6.1 tohto článku zmluvy.

4.7 Zhotoviteľ nie je oprávnený požadovať úroky alebo úroky z omeškania zo zadržanej čiastky odo dňa zadržania až do momentu, kedy je objednávateľ povinný uvoľniť zádržné podľa bodu 4.6 tohto článku zmluvy.

4.8 Na účely fakturácie sa za deň dodania považuje posledný deň obdobia, na ktoré sa platba vzťahuje.

4.9 Splatnosť faktúr je 30 (tridsať) dní od doporučeného doručenia faktúr bez nedostatkov na adresu sídla objednávateľa.

4.10 Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len: „**zákon o DPH**“). Faktúra musí obsahovať aj nasledovné údaje: odvolávku na číslo zmluvy, prípadne číslo dodatku, referenčné číslo u objednávateľa, popis plnenia v zmysle predmetu zmluvy, bankové spojenie podľa zmluvy a musí k nej byť priložený súpis uvedený v bode 4.3 tohto článku zmluvy. V prípade aplikácie ustanovenia § 69 ods. 12 pís. j) zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikácie ustanovenia § 69 ods. 12 pís. j) zákona o DPH je zhotoviteľ povinný túto skutočnosť na faktúre výslovne uviesť. Ak faktúra nebude obsahovať vyššie uvedené údaje alebo k nej nebudú priložené požadované prílohy, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry. Zmluvné strany berú na vedomie, že za správnosť údajov na faktúre je zodpovedný výhradne zhotoviteľ a nevrátenie faktúry zo strany objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) zákona o DPH, je objednávateľ oprávnený na náhradu takto vzniknutej škody od zhotoviteľa v plnom rozsahu.

4.11 Obálka, v ktorej bude faktúra odosielaná, musí byť označená slovom ,***FAKTÚRA***. Faktúra musí byť odoslaná doporučene. U faktúry odoslanej ako obyčajná poštová zásielka nie je možné účtovať úrok z omeškania z fakturovanej ceny.

***Čl. V***

***Zmluvné sankcie***

1. V prípade, ak zhotoviteľ nedodrží termín začatia vykonávania stavebných prác podľa Čl. II bod 2.5 tejto zmluvy, objednávateľ má nárok na zaplatenie zmluvnej pokuty vo výške 0,05% (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý aj začatý deň omeškania.
2. V prípade omeškania zhotoviteľa s ukončením stavebných prác podľa Čl. II bod 2.1 tejto zmluvy má objednávateľ nárok na zaplatenie zmluvnej pokuty vo výške 0,05% (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý aj začatý deň omeškania.
3. V prípade omeškania zhotoviteľa spočívajúceho v nedodržaní harmonogramu prác, objednávateľ má nárok na zaplatenie zmluvnej pokuty vo výške 0,05% (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý aj začatý deň omeškania.
4. V prípade omeškania zhotoviteľa s odstránením vád, resp. nedorobkov v preberacom konaní v lehote určenej podľa Čl. IX bod 9.6 tejto zmluvy, objednávateľ má nárok na zaplatenie zmluvnej pokuty vo výške 0,05 % (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý aj začatý deň omeškania.
5. V prípade omeškania objednávateľa so zaplatením faktúry má zhotoviteľ nárok na úrok z omeškania vo výške 0,05% (päť stotín percenta) z dlžnej sumy za každý deň omeškania.
6. V prípade, že počas vykonávania diela objednávateľ zistí, že zhotoviteľ nedodržal kvalitatívne parametre určené pre vykonanie diela podľa tejto zmluvy (Čl. X bod 10.1), objednávateľ má nárok na zaplatenie zmluvnej pokuty vo výške 0,5% (päť desatín percenta) z celkovej ceny diela s DPH uvedenej v bode 3.1 tejto zmluvy za každý zistený nedostatok. Zaplatením zmluvnej pokuty nie je dotknutá povinnosť zhotoviteľa vykonať dielo v súlade s touto zmluvou.
7. V prípade, že zhotoviteľ poruší povinnosť uvedenú v Čl. II bod 2.6 tejto zmluvy, má objednávateľ nárok na zaplatenie zmluvnej pokuty vo výške 500,- EUR (päťsto eur) za každý, aj začatý deň, pokiaľ porušenie trvá, a to za každé porušenie samostatne.
8. Zaplatením zmluvnej pokuty nie je dotknutý nárok objednávateľa na náhradu škody v plnej výške (napr. škoda, ktorá mu vznikne prípravou a zabezpečením miesta plnenia spočívajúcim v osadení dočasného dopravného značenia, prípadne inými na opravu nadväzujúcimi činnosťami). Vyčíslený a odôvodnený nárok je zhotoviteľ povinný uhradiť.
9. Ak zhotoviteľ poruší povinnosti dohodnuté v  tejto zmluve iným spôsobom, ako je uvedené v tomto článku, je objednávateľ oprávnený uplatniť si voči zhotoviteľovi zmluvnú pokutu vo výške 0,05% (päť stotín percenta) z celkovej ceny diela s DPH uvedenej v Čl. III bod 3.1 tejto zmluvy za každý, aj začatý deň trvania porušenia povinnosti a to samostatne za každé jednotlivé porušenie povinnosti. Týmto nie sú dotknuté nároky na náhradu škody v plnej výške v zmysle platných právnych predpisov.
10. Ustanoveniami Čl. V. tejto zmluvy nie sú dotknuté nároky na náhradu škody v plnej výške popri zmluvnej pokute v zmysle platných právnych predpisov.
11. V prípade vzájomných nárokov objednávateľa a zhotoviteľa, budú zmluvné strany postupovať podľa ustanovení § 358 a nasl. Obchodného zákonníka.

***Čl. VI***

***Záručná doba,******zodpovednosť za vady***

6.1 Záručná doba na dielo je 60 (šesťdesiat) mesiacov.

6.2 Záručná doba začína plynúť dňom písomného prevzatia diela na základe písomného odovzdávacieho a preberacieho protokolu v súlade s Čl. IX bodom 9.7 tejto zmluvy; počas záručnej doby zodpovedá zhotoviteľ za vzniknuté vady diela a je povinný ich na základe reklamácie objednávateľa odstrániť na svoje náklady najneskôr do 30 (tridsať) dní odo dňa doručenia reklamácie objednávateľom zhotoviteľovi, ak sa s prihliadnutím na povahu vady zmluvné strany písomne nedohodnú na skrátení a/alebo predĺžení tejto lehoty.

6.3 Uznanie reklamovanej vady diela je zhotoviteľ povinný písomne potvrdiť do 14 (štrnásť) dní odo dňa doručenia reklamácie, pričom v prípade neuznania reklamovanej vady, je zhotoviteľ povinný objednávateľovi oznámiť odmietnutie uznania vady s odôvodnením v uvedenej 14 (štrnásť) -dňovej lehote.

6.4 Ak zhotoviteľ napriek výzve objednávateľa neodstráni vady v  dohodnutej lehote, je objednávateľ oprávnený dať vady odstrániť na náklady zhotoviteľa tretej osobe.

6.5 Zhotoviteľ zodpovedá za to, že dielo má zmluvne dohodnuté vlastnosti a  že zodpovedá technickým predpisom a normám uplatneným v zmluve, a že nemá vady, ktoré by rušili alebo znižovali hodnotu a/alebo schopnosť jeho používania na obvyklé alebo zmluvne predpokladané účely.

6.6 V prípade, že pri preberaní diela alebo počas plynutia záručnej doby objednávateľ zistí vady diela spočívajúce v nedodržaní kvalitatívnych parametrov určených pre vykonanie diela podľa tejto zmluvy, je objednávateľ oprávnený požadovať od zhotoviteľa okrem zákonných nárokov aj predĺženie záručnej doby primerane podľa povahy nedostatku. Prípadné predĺženie záručnej doby diela sa vykoná uzavretím písomného priebežne číslovaného dodatku k tejto zmluve postupom podľa Čl. XV. bod 15.4.

6.7 Pred uplynutím záručnej doby zvolá objednávateľ hodnotenie stavu diela, ktoré bude vykonané v poslednom mesiaci záručnej doby spoločnou prehliadkou. Z prehliadky bude vyhotovený *Protokol o ukončení záručnej doby*, v ktorom bude zhodnotený stav diela ku koncu záručnej doby.

***Čl. VII***

***Podmienky vykonania diela***

* 1. Zhotoviteľ zodpovedá za bezpečnosť a ochranu zdravia vlastných zamestnancov, za ohrozenie bezpečnosti premávky na mieste plnenia a všetky prípadné škody zavinené svojou činnosťou. Pri uskutočňovaní prác je povinný dodržiavať všetky súvisiace predpisy o ochrane zdravia a bezpečnosti pri práci, predpisy o ochrane životného prostredia ako aj o bezpečnosti premávky na diaľnici vyplývajúce zo zákona č. 8/2009 Z. z. o cestnej premávke a o zmene a doplnení niektorých zákonov a vyhlášky MV SR č. 9/2009 Z. z., ktorou sa vykonáva zákon o cestnej premávke.
  2. Pred začatím vykonávania diela je zhotoviteľ povinný okamžite písomne upozorniť objednávateľa formou zápisu v stavebnom denníku na nedostatky na mieste plnenia brániace riadnemu začatiu s prácami.
  3. Odo dňa odovzdania staveniska je zhotoviteľ povinný viesť stavebný denník podľa zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov a príslušnej vykonávacej vyhlášky. Stavebný denník musí byť trvale prístupný účastníkom vykonávania diela a kontrolným orgánom na dohodnutom mieste na stavbe. Vedenie stavebného denníka sa končí dňom, keď sú odstránené všetky vady a nedorobky.
  4. Zhotoviteľ nevykoná žiadne zmeny prác bez písomného príkazu technického dozoru. Objednávateľ je oprávnený kontrolovať vykonávanie diela.
  5. V prípade, ak sa množstvo prác nezhoduje s množstvom uvedeným vo výkaze výmer, je zhotoviteľ povinný na túto skutočnosť bezodkladne, ešte pred vykonaním príslušnej práce, upozorniť objednávateľa.
  6. Zhotoviteľ je povinný v plnej miere rešpektovať organizáciu dopravy podľa podmienok určenia MDV SR podľa § 3 zákona č.135/1961 Zb. o pozemných komunikáciách v znení neskorších predpisov.
  7. Zmluvne nedohodnuté práce, nevyhnutné pre vykonanie diela, je zhotoviteľ na požiadanie objednávateľa povinný vykonať za podmienky dohody o kvalite, rozsahu, vplyvu na zmluvný termín odovzdania diela a cenu, a to všetko v súlade s ustanoveniami ZVO.
  8. Zhotoviteľ zodpovedá za primeraný poriadok a čistotu na stavenisku a je povinný odstraňovať na svoje náklady odpady a nečistoty vzniknuté jeho prácami.
  9. V prípade vzniku akýchkoľvek odpadov pri vykonávaní diela je zhotoviteľ zodpovedný za nakladanie s týmito odpadmi a v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**zákon o odpadoch**“) a je povinný plniť všetky povinnosti, ktoré prislúchajú držiteľovi odpadu v zmysle príslušných ustanovení zákona o odpadoch. Jedná sa najmä, nie však výlučne, o povinnosti držiteľa odpadu podľa § 14 zákona o odpadoch a s nimi súvisiace povinnosti držiteľa odpadu.
  10. Zhotoviteľ je zároveň povinný dodržiavať všetky povinnosti v zmysle Vyhlášky 366/2015 Z. z. o evidenčnej povinnosti a ohlasovacej povinnosti, vyhlášky č. 365/2015 Z. z., ktorou sa ustanovuje Katalóg odpadov a vyhlášky č. 371/2015 Z. z., ktorou sa vykonávajú niektoré ustanovenia zákona o odpadoch, ako aj v zmysle ostatných právnych predpisov v oblasti nakladania s odpadmi.
  11. Zhotoviteľ je povinný uchovávať všetky doklady preukazujúce spôsob nakladania s odpadom a v zmysle vyhlášky č. 366/2015 Z. z. o evidenčnej povinnosti a ohlasovacej povinnosti je povinný viesť evidenciu odpadov na Evidenčnom liste odpadov. K preberaniu diela podľa Čl. IX. bodu 9.2 alebo akejkoľvek časti diela alebo k preberaniu akéhokoľvek iného plnenia je zhotoviteľ povinný objednávateľovi odovzdať všetky doklady preukazujúce množstvo odpadov, spôsob nakladania s odpadmi, ktoré vznikli pri vykonávaní diela alebo pri plnení tejto zmluvy, vrátane Evidenčných listov odpadov podľa vyhlášky č. 366/2015 Z. z. o evidenčnej povinnosti a ohlasovacej povinnosti. Doklady o množstve a spôsobe nakladania s odpadmi podľa tohto bodu je zhotoviteľ objednávateľovi povinný predložiť alebo odovzdať aj kedykoľvek na vyžiadanie objednávateľa. Zároveň je zhotoviteľ všetky doklady podľa tohto bodu vzťahujúce sa k nakladaniu s odpadom počas celého kalendárneho roka odovzdať objednávateľovi po ukončení každého kalendárneho roka najneskôr však do 15. januára nasledujúceho kalendárneho roka.
  12. V prípade, ak vznikne objednávateľovi akákoľvek škoda v súvislosti s porušením povinností zhotoviteľa dodržiavať ustanovenia v oblasti nakladania s odpadmi podľa tohto článku, zhotoviteľ je povinný túto škodu v celom rozsahu objednávateľovi nahradiť.
  13. Zhotoviteľ je povinný organizovať práce a zo staveniska vypratať materiály a mechanizmy tak, aby nespôsobil zbytočné obmedzenie cestnej premávky.
  14. Zhotoviteľ berie na vedomie, že po ukončení stavebných prác sa dielo spúšťa do plnej prevádzky.
  15. Zhotoviteľ sa zaväzuje, že on i iná osoba, ktorej zdroje boli použité na preukázanie finančného a ekonomického postavenia spoločne preberajú zodpovednosť za plnenie tejto zmluvy.
  16. Na stavbe musí byť v priebehu vykonávania stavebných prác trvale prítomný zástupca zhotoviteľa, poverený riadením prác - ***stavbyvedúci***.
  17. Zhotoviteľ sa zaväzuje, že nebude v súvislosti s predmetom zmluvy v súvislosti s vykonávaním činnosti, ktorá je predmetom zmluvy zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „**zákon o nelegálnej prác**i“), v spojení so zákonom č. 311/2001 Z. z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
  18. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú objednávateľovi na základe tejto zmluvy dodáva alebo poskytuje zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u zhotoviteľa a zhotoviteľ sa zaväzuje túto pokutu objednávateľovi nahradiť.
  19. Označenie staveniska zabezpečí objednávateľ (príslušné SSÚD alebo SSÚR) v zmysle platných právnych predpisov Slovenskej republiky. Zabezpečenie a údržba dočasného dopravného značenia pre usmernenie dopravy počas vykonávania prác nie je súčasťou dodávky diela. V prípade, ak z viny zhotoviteľa nebude využitý čas trvania dopravného obmedzenia (prestoje zavinené zhotoviteľom), objednávateľ má nárok na úhradu nákladov za prenájom prenosných dopravných značiek zhotoviteľom, a to za dobu trvania prestoja a v zmysle aktuálne platného cenníka objednávateľa. Táto skutočnosť bude uvedená v stavebnom denníku.

***Čl. VIII***

***Subdodávatelia***

8.1 Zhotoviteľ nesmie dielo ako celok odovzdať na dodanie inému subjektu. Časť diela môže zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí Prílohu č. 4 tejto zmluvy. Súhlas objednávateľa s dodaním diela prostredníctvom subdodávateľa nezbavuje zhotoviteľa povinnosti a zodpovednosti za všetky práce a činnosti subdodávateľa.

8.2 Ak sa na zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“), potom je zhotoviteľ, ako aj jeho subdodávatelia, povinný dodržať túto povinnosť po celú dobu trvania tejto zmluvy, pričom zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti zhotoviteľa podľa predchádzajúcej vety, má objednávateľ nárok na zmluvnú pokutu vo výške 500,- EUR (päťsto eur) za každý, aj začatý deň porušenia, pričom porušenie uvedenej povinnosti, ktoré trvá dlhšie ako 30 (tridsať) dní sa považuje za podstatné porušenie tejto zmluvy.

8.3 Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe zmluvy výlučne formou písomného priebežne číslovaného dodatku k tejto zmluve postupom podľa Čl. XV bod 15.4 tejto zmluvy. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, a to v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa atď.). Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, a to v prípade, ak mu takáto povinnosť zo zákona o registri partnerov verejného sektora vyplýva.

8.4 Zhotoviteľ vyhlasuje, že Príloha č. 4 k tejto zmluve obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**údaje**“). Zmenu údajov akéhokoľvek aktuálneho subdodávateľa je zhotoviteľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto  zmluve. V prípade nesplnenia povinnosti zhotoviteľa v zmysle predchádzajúcej vety má objednávateľ nárok na zmluvnú pokutu vo výške 500,- EUR (päťsto eur) za každý jeden neoznámený zmenený údaj, ako aj náhradu škody, ktorá objednávateľovi v tejto súvislosti vznikne. V dodatku k zmluve, ktorým sa mení pôvodný subdodávateľ, je zhotoviteľ povinný uviesť aktuálne a úplné údaje nového subdodávateľa.

## 8.5 V prípade, ak zhotoviteľ preukazoval splnenie podmienok účasti podľa § 33 ZVO inou osobou, je povinný pri plnení zmluvy skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení zmluvy skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. V prípade nedodržania týchto povinností je zhotoviteľ povinný zaplatiť objednávateľovi zmluvnú pokutu za každé takéto porušenie vo výške 5.000,- EUR (slovom: päťtisíc EUR). Porušenie týchto povinností sa považuje za podstatné porušenie tejto zmluvy. Objednávateľ je zároveň oprávnený odstúpiť od tejto zmluvy.

***Čl. IX***

***Preberanie diela***

1. Žiadna časť diela nesmie byť zakrytá bez súhlasu technického dozoru objednávateľa a zhotoviteľ je povinný umožniť technickému dozoru skontrolovať akúkoľvek časť diela.
2. Najneskôr ku dňu začatia  preberacieho konania podľa Čl. II bod 2.2 tejto zmluvy je zhotoviteľ povinný odovzdať objednávateľovi kompletnú *Správu o hodnotení kvality stavebných prác*, odsúhlasenú laboratóriom objednávateľa - 2 paré, stavebný denník s rekapituláciou výmer a 3 x (trikrát) projekt skutočného vyhotovenia stavby a 1x (jedenkrát) v digitálnej forme.
3. Objednávateľ (technický dozor) pripraví k preberaciemu konaniu celkové hodnotenie kvality vykonaných stavebných prác, ktorého jedno vyhotovenie odovzdá zhotoviteľovi pred začatím preberacieho konania.
4. Preberanie diela bude vykonané v súlade s TKP, podľa zákona č. 133/2013 Z. z. o stavebných výrobkoch v znení neskorších predpisov a v súlade s kontrolným a skúšobným plánom. O odovzdaní jednotlivých konštrukčných častí diela pred ich zakrytím budú vykonané záznamy v stavebnom denníku, ktoré potvrdí svojím podpisom technický dozor, čo však nezbavuje zhotoviteľa zodpovednosti za prípadné vady, nedostatky alebo nedorobky. Skutočnosť, že objednávateľ skontroloval výkresy, výpočty, dodávky a vykonané práce, nezbavuje zhotoviteľa zodpovednosti za prípadné vady, nedostatky a nedorobky.
5. Za riadne ukončené dielo sa považuje dielo ukončené riadne a včas, bez vád a v súlade s kvalitatívnymi požiadavkami kladenými na dielo podľa zmluvy, súťažných podkladov a všetkých technických noriem.
6. V prípade, ak po začatí preberacieho konania objednávateľ zistí vady, resp. nedorobky na diele, zmluvné strany spíšu *Záznam zo začatia preberacieho konania stavby* (ďalej len „**záznam**“), v ktorom spíšu vady, resp. nedorobky na diele. V zázname objednávateľ určí zhotoviteľovi lehotu na odstránenie vád, resp. nedorobkov na diele. Zhotoviteľ je povinný vady, resp. nedorobky odstrániť v lehote stanovenej objednávateľom.
7. Ak po začatí preberacieho konania objednávateľ nezistí vady, resp. nedorobky na diele alebo ak vady, resp. nedorobky budú odstránené podľa bodu 9.6 tohto článku zmluvy, o odovzdaní a prevzatí diela spíšu zmluvné strany Odovzdávací - preberací protokol, ktorý podpíšu za zmluvné strany osoby oprávnené konať v technických veciach a technický dozor objednávateľa. Dňom podpísania Odovzdávacieho- preberacieho protokolu oboma zmluvnými stranami prechádza na objednávateľa nebezpečenstvo škody na diele.

***Čl. X***

***Kvalita vykonaných prác***

1. Zhotoviteľ sa zaväzuje dielo vykonať podľa TKP a podľa STN a EN platných a účinných v čase predkladania ponuky. Pokiaľ v priebehu vykonávania diela dôjde k zmene predpisov a noriem uvedených v prvej vete,  zhotoviteľ je povinný na túto skutočnosť upozorniť osobu vykonávajúcu technický dozor objednávateľa a čakať na jeho pokyn ďalšieho postupu.
2. Minimálne 14 (štrnásť) dní pred realizáciou jednotlivých technológií je zhotoviteľ povinný predložiť objednávateľovi technologický predpis /postup spracovaný pre konkrétnu technológiu, certifikáty kvality a preukazné skúšky všetkých materiálov zabudovávaných do konštrukcie na odsúhlasenie laboratóriom objednávateľa.
3. Zhotoviteľ sa zaväzuje ku dňu podpísania zmluvy predložiť objednávateľovi kontrolný a skúšobný plán /príručka kvality/.
4. V prípade, že pri preberaní diela alebo počas plynutia záručnej doby objednávateľ zistí vady diela spočívajúce v nedodržaní kvalitatívnych parametrov určených pre vykonanie diela podľa tejto zmluvy (bod 10.1 tohto článku zmluvy) je objednávateľ oprávnený požadovať od zhotoviteľa okrem zákonných nárokov aj predĺženie záručnej doby primerane podľa povahy nedostatku. Prípadné predĺženie záručnej doby sa vykoná pre dielo uzavretím dodatku k zmluve.

***Čl. XI***

***Spolupráca zhotoviteľa s objednávateľom na stavbe***

1. Zhotoviteľ poveruje funkciou stavbyvedúceho ......................................... a v prípade jeho neprítomnosti ........................................., ktorý je oprávnený ho zastupovať pri prevzatí staveniska, mesačnom zisťovaní skutočne vykonaných prác, na kontrolných dňoch, pri vykonávaní predpísaných skúšok, odovzdaní jednotlivých častí diela celého diela a vystavení faktúr.
2. Objednávateľ poveruje funkciou technického dozoru osoby: Miroslav Šedivý, odborný referent mostov, SSÚD Trenčín. V ich neprítomnosti bude technický dozor vykonávať poverený zástupca objednávateľa – menovite bude upresnený pri odovzdaní staveniska. Technický dozor bude zastupovať objednávateľa pri odovzdaní staveniska, zisťovaní skutočne vykonaných prác, na kontrolných dňoch, pri kontrole vykonávania predpísaných skúšok, odovzdaní diela a kontrole vystavených faktúr.
3. V prípade zmeny stavbyvedúceho počas trvania zmluvy, zhotoviteľ je oprávnený zmeniť stavbyvedúceho len s predchádzajúcim písomným súhlasom objednávateľa. Objednávateľom písomne odsúhlasená osoba stavbyvedúceho je poverená výkonom funkcie až do doby ukončenia platnosti tejto zmluvy, resp. do doby odsúhlasenia novej zmeny uvedenej osoby. Nový stavbyvedúci musí spĺňať podmienky účasti podľa ust. § 34 ods. 1 ZVO určené pre činnosť stavbyvedúceho, ktorých splnenie preukazoval zhotoviteľ vo verejnom obstarávaní. Súhlas objednávateľa nezbavuje zhotoviteľa povinnosti a zodpovednosti za činnosti stavbyvedúceho. Objednávateľ má právo požiadať zhotoviteľa o zmenu stavbyvedúceho vybratého zhotoviteľom, ak nový stavbyvedúci nespĺňa uvedené podmienky účasti.
4. V prípade stavbyvedúceho, ktorý vykonáva činnosť v postavení samostatne zárobkovo činnej osoby a bola ním preukazovaná technická a odborná spôsobilosť v zmysle §34 ods. 1 ZVO, je zhotoviteľ oprávnený zmeniť osobu stavbyvedúceho iba za dodržania podmienok uvedených v § 34 ods. 3 ZVO.

***Čl. XII***

***Sociálne hľadisko***

* 1. Zmluvné strany sa dohodli, že v rámci plnenia predmetu tejto zmluvy majú v súlade s § 2 ods. 5 písm. p) a § 10 ods. 7 ZVO záujem na zavedení pozitívneho sociálneho vplyvu, a to prostredníctvom použitia *sociálneho hľadiska* (ďalej len „**sociálne hľadisko**“).
  2. Objednávateľ a zhotoviteľ sa v súlade s ustanoveniami ZVO uvedenými v bode 12.1 tohto článku zmluvy dohodli, že zhotoviteľ bude predmet plnenia tejto zmluvy vykonávať prostredníctvom najmenej 1 (jednej) osoby, ktorá je s ním, alebo s jeho subdodávateľom/mi v pracovnoprávnom alebo inom obdobnom pracovnom vzťahu a ktorá zároveň spĺňa alebo pred nástupom do zamestnania spĺňala postavenie znevýhodneného uchádzača o zamestnanie podľa § 8 ods. 1) a 2) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Zhotoviteľ zamestnanie takejto osoby potvrdí Čestným vyhlásením o plnení povinnosti sociálneho verejného obstarávania, ktorá je ako Príloha č. 6 neoddeliteľnou súčasťou tejto zmluvy.
  3. Zhotoviteľ sa zaväzuje, že ku dňu začatia realizácie diela ako aj počas celej doby jeho realizácie bude zamestnávať on alebo jeho subdodávatelia v pracovnoprávnom alebo inom obdobnom vzťahu najmenej 1 (jednu) osobu, ktorá spĺňa minimálne 1 (jedno) kritérium sociálneho hľadiska:

1. zamestnanec je mladší ako 26 rokov veku a ukončil príslušným stupňom vzdelania sústavnú prípravu na povolanie v dennej forme štúdia pred menej ako dvomi rokmi a od jej ukončenia nemal pravidelne platené zamestnanie,
2. zamestnanec je starší ako 50 rokov veku,
3. zamestnanec bol pred nástupom do zamestnania vedený v evidencii uchádzačov o zamestnanie najmenej 12 po sebe nasledujúcich mesiacov,
4. zamestnanec, ktorý dosiahol vzdelanie nižšie ako stredné odborné vzdelanie podľa § 16 ods. 4 písm. b) zákona č. 245/2008 Z. z. o výchove a vzdelávaní a o zmene a doplnení niektorých zákonov,
5. zamestnanec, ktorý najmenej 12 po sebe nasledujúcich kalendárnych mesiacov pred zaradením do evidencie uchádzačov o zamestnanie nemal pravidelne platené zamestnanie,
6. zamestnanec štátny príslušník tretej krajiny, ktorému bol udelený azyl alebo ktorému bola poskytnutá doplnková ochrana, podľa § 2 písm. b) zákona č. 480/2002 Z. z. o azyle a o zmene a doplnení niektorých zákonov v znení zákona č. 692/2006 Z. z.,
7. zamestnanec, ktorý žije ako osamelá dospelá osoba s jednou alebo viacerými osobami odkázanými na jeho starostlivosť alebo starajúca sa aspoň o jedno dieťa pred skončením povinnej školskej dochádzky podľa § 19 zákona č. 245/2008 Z. z. v znení zákona č. 324/2012 Z. z.,
8. občan so zdravotným postihnutím.
   1. Objednávateľ má právo vyžiadať si od zhotoviteľa kedykoľvek počas účinnosti tejto zmluvy informácie o tom, ako plní ustanovenia tohto článku zmluvy a zhotoviteľ je povinný poskytnúť objednávateľovi nevyhnutne potrebnú súčinnosť, ktorou preukáže pravdivosť údajov uvedených v Prílohe č. 6.

***Čl. XIII***

***Ukončenie zmluvy***

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od zmluvy a výpoveďou objednávateľa.
  2. V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len „**deň zániku zmluvy dohodou**“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
  3. V prípade odstúpenia od zmluvy sa zmluvné strany budú riadiť ustanoveniami § 344 a nasl. Obchodného zákonníka. Odstúpenie od zmluvy musí mať písomnú formu, musí byť doručené druhej zmluvnej strane a je účinné dňom doručenia odstúpenia zmluvnej strane, ktorá svoju povinnosť porušila.
  4. Objednávateľ je oprávnený okamžite odstúpiť od zmluvy v prípade podstatného porušenia zmluvy zhotoviteľom. Na účely tejto zmluvy sa za podstatné porušenie zmluvy zhotoviteľom považuje najmä:

a) ak sa preukáže, že zhotoviteľ v rámci procesu verejného obstarávania, výsledkom ktorého je uzatvorenie tejto zmluvy predložil nepravdivé doklady alebo uviedol nepravdivé, neúplné alebo skreslené údaje,

b) ak zhotoviteľ poruší ustanovenie bodu 2.5, 2.6, 7.2, 7.3, 7.6, 7.9, 7.10, 7.11, 7.18, Čl. VIII, 14.2.

c) ak je zrejmé, že z dôvodov na strane zhotoviteľa dielo nebude vykonané včas alebo riadne

d) v ďalších prípadoch uvedených v ZVO.

* 1. Objednávateľ je tiež oprávnený okamžite odstúpiť od tejto zmluvy v prípade, ak zhotoviteľ vstúpil do likvidácie, na jeho majetok bol vyhlásený konkurz, bol podaný  návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov zhotoviteľa v zmysle tejto zmluvy je vážne ohrozené, ako aj v prípade, že na miesto zhotoviteľa vstúpi iná osoba následkom právneho nástupníctva. Objednávateľ je tiež oprávnený odstúpiť od tejto zmluvy aj v prípadoch uvedených v ZVO.
  2. V prípade nepodstatného porušenia zmluvy sú zmluvné strany oprávnené od zmluvy odstúpiť   
     po márnom uplynutí primeranej lehoty stanovenej v písomnej výzve druhej zmluvnej strany na odstránenie konania v rozpore so zmluvou, prílohami a právnymi predpismi ako aj následkov takéhoto konania, ktorá bude riadne doručená na adresu sídla druhej zmluvnej strany. Ak sa zmluvné strany písomne nedohodnú inak, primeranou lehotou podľa predchádzajúcej vety je 10 (desať) kalendárnych dní.
  3. Na účely tejto zmluvy sa za nepodstatné porušenie zmluvy zo strany zhotoviteľa považuje najmä:

a) ak zhotoviteľ nedodrží lehoty, resp. termíny uvedené v Čl. II. tejto zmluvy okrem lehoty uvedenej v Čl. II. bod 2.5 tejto zmluvy,

b) ak zhotoviteľ nedodržiava kvalitu vykonávania diela podľa TKP, STN a EN a vady zistené objednávateľom počas vykonávania diela neodstráni v dohodnutých termínoch a dohodnutým spôsobom podľa tejto zmluvy,

c) ak je zhotoviteľ pre okolnosti na jeho strane podľa harmonogramu prác v omeškaní viac ako 5 (päť) kalendárnych dní.

* 1. Objednávateľ je oprávnený vypovedať zmluvu bez uvedenia dôvodu. Výpoveď musí mať písomnú formu. Výpovedná lehota je 2 (dva) týždne a začína plynúť dňom doručenia výpovede zhotoviteľovi.
  2. V prípade výpovede zmluvy podľa bodu 12.8 tohto článku zmluvy má zhotoviteľ nárok, aby mu objednávateľ zaplatil časť ceny diela uvedenú v bode 3.1 tejto zmluvy zodpovedajúcu vykonaným prácam na diele ku dňu uplynutia výpovednej lehoty. Do 14 (štrnástich) dní odo dňa uplynutia výpovednej lehoty je zhotoviteľ povinný odovzdať objednávateľovi dielo, resp. časti diela vrátane súvisiacej dokumentácie v stave zodpovedajúcom vykonaným prácam na diele ku dňu uplynutia výpovednej lehoty. Odovzdanie a prevzatie podľa tohto bodu sa uskutoční podpísaním Odovzdávacieho-preberacieho protokolu osobami oprávnenými konať v technických veciach.
  3. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akúkoľvek inú zmena majúcu priamy vplyv na plnenie zo strany zhotoviteľa, je zhotoviteľ povinný oznámiť tieto skutočnosti objednávateľovi najneskôr do 10 (desať) kalendárnych dní odo dňa, kedy tieto skutočnosti nastali. Ak tak neurobí, zodpovedá v plnej výške za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od tejto zmluvy. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii predloží aj potvrdenie príslušnej banky.

***Čl. XIV***

***Doručovanie***

* 1. Zmluvné strany sa dohodli, že písomná komunikácia podľa tejto zmluvy alebo v súvislosti s touto zmluvou sa bude doručovať doporučene poštou, kuriérom alebo osobne. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty *„adresát neznámy“* alebo *„adresát sa odsťahoval“* alebo s inou poznámkou podobného významu, za deň doručenia sa považuje deň vrátenia zásielky odosielateľovi.

***Čl. XV***

***Záverečné ustanovenia***

* 1. Práva a povinnosti zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými a účinnými v Slovenskej republike. Zmluvné strany sa dohodli, že v prípade vzniku sporov zmluvných strán týkajúcich  sa tejto zmluvy a jej aplikácie, ak sa ich nepodarí urovnať iným spôsobom a jednou zo zmluvných strán je zahraničný subjekt, je daná právomoc a príslušnosť súdov Slovenskej republiky.
  2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa. V prípade, že zhotoviteľom je združenie bez právnej subjektivity, účastníci zmluvy na strane zhotoviteľa sa nemôžu zmeniť bez predchádzajúceho písomného súhlasu objednávateľa. Porušenie povinností podľa tohto bodu zo strany zhotoviteľa sa považuje za podstatné porušenie zmluvy a oprávňuje objednávateľa od zmluvy odstúpiť. Nárok objednávateľa na náhradu škody tým nie je dotknutý.
  3. Zmluva je vyhotovená v 5 (piatich) rovnopisoch, pričom pre objednávateľa sú určené 3 (tri) rovnopisy a pre zhotoviteľa 2 (dva) rovnopisy.
  4. Zmluvné strany sa dohodli, že túto zmluvu je možné zmeniť len písomnými číslovanými dodatkami a dohoda o skončení zmluvy musí byť písomná. Dodatok k zmluve ako aj dohoda o skončení zmluvy musia byť podpísané oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k zmluve alebo dohody o ukončení zmluvy nedošlo. Zhotoviteľ berie na vedomie, že objednávateľ je povinný pri uzatváraní dodatkov ku zmluve postupovať podľa § 18 ZVO.
  5. Zmluvné strany prehlasujú, že sa s obsahom zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
  6. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
  7. Neoddeliteľnou súčasťou zmluvy sú prílohy:

1. Harmonogram postupu a trvania prác
2. Ocenený výkaz výmer
3. Spôsob určenia ceny
4. Zoznam subdodávateľov a podiel subdodávok
5. Opis predmetu zákazky
6. Čestné vyhlásenie o plnení povinnosti sociálneho verejného obstarávania
   1. Súčasťou zmluvy sú súťažné podklady objednávateľa, ponuka zhotoviteľa a vysvetlenie súťažných podkladov. V prípade, ak vysvetlenia súťažných podkladov menia alebo dopĺňajú ustanovenia zmluvy, v takom prípade majú pred týmito ustanoveniami zmluvy prednosť a platia vysvetlenia súťažných podkladov.

V ........................... dňa................ V .............................dňa .......................

Zhotoviteľ: Objednávateľ:

....................................................... .........................................................

**[názov obchodnej spoločnosti/ Národná diaľničná spoločnosť, a.s.**

**alebo titul meno priezvisko]** Ing. Juraj Tlapa

[titul, meno, priezvisko konajúcej osoby] predseda predstavenstva

[funkcia konajúcej osoby]

...........................................................

**Národná diaľničná spoločnosť, a.s.**

Mgr. Jaroslav Ivanco

podpredseda predstavenstva

Prílohy k časti B.3 (pre obe časti zákazky, vrátane návrhu zmluvy):

Príloha č. 1 - Zoznam subdodávateľov a podiel subdodávok *(zároveň Príloha č. 4 k zmluve)*

Príloha č. 2 - Čestné vyhlásenie o plnení povinnosti sociálneho verejného obstarávania *(zároveň Príloha č. 6 k zmluve)*

V Bratislave dňa ......................

Súťažné podklady spracovala:

....................................

**Mgr. Klaudia Szabová**

osoba zodpovedná za

spracovanie súťažných podkladov

**Súťažné podklady schválili:**

.................................... .....................................

**Mgr. Jaroslav Ivanco Ing. Juraj Tlapa**

podpredseda predstavenstva predseda predstavenstva

vykonávajúci kompetencie generálneho riaditeľa

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-1)
2. § 18 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-2)